open-index/open-wikipedia-markdown huggingface dataset:
三重冕

**三重冕**係天主教教宗傳統上會戴嘅一頂帽，只會喺隆重場合戴住。不過自從教宗真福保祿六世喺1963年嘅加冕典禮戴過之後，就再無教宗再戴過。
攻殼機動隊

《**攻殼機動隊**》（**Ghost in the Shell**）係套日本漫畫作品，由士郎正宗喺1989年開始連載，喺歐美市場好受歡迎，之後推出過唔少動畫同電影作品。
皇居

**皇居**係日本天皇嘅皇宮，由明治天皇開始，皇居喺東京千代田區，前身係江戶幕府將軍住嘅江戶城。
東海道新幹線

**東海道新幹線**（）係世界頭一條高速鐵路，連接日本嘅東京站同新大阪站，長515公里，1964年通車。由JR東海營運。由於好多列車同山陽新幹線（連接新大阪站同福岡市）直通運行，所以都有人總稱佢哋為東海道·山陽新幹線。

東海道新幹線啟用後，已經成為日本東西部運輸嘅大動脈，其後加上山陽新幹線嘅開通，旅客可以搭乘新幹線列車由東京直達福岡。

## 概況
東海道新幹線係全日本而且係全世界第一條高速鐵路。

喺東海道新幹線開業之前，日本東西運輸嘅大動脈東海道本線（連接關東嘅東京站同關西嘅）因為快速經濟成長而面臨容量唔夠嘅問題，所以有必要由根本上增加運輸能力。因此，日本國鐵（JR前身）決定咗要建設可以高速行駛喺標準軌嘅新鐵路線。1959年4月20號，東海道新幹線正式動工。1964年10月1號，東海道新幹線全線開業以迎接10月10號開幕嘅東京奧運。喺計劃階段叫東海道新線，而開業嘅時候就命名為東海道新幹線。新幹線呢個名係由二戰之前對東京站至山口縣下關站嘅子彈火車計劃嘅內部稱呼而嚟。由於而家國際上除咗以正式英文名「Shinkansen」嚟稱呼日本高速鐵路之外，佢仲有個花名係「Bullet train」（子彈火車）。

## 未成事
喺米原同京都站之間喺2006年5月開工興建，預計喺2012年完成。然而，大津地方法院裁定栗東市發行嘅43億5000萬日元債券係非法發行，計劃已經喺2007年10月取消。
機場大馬路

**機場大馬路**（）係澳門路氹城一條主要馬路，呢條路由飛機場圓形地開始一路去到路環電廠圓形地為止。

## 背景

## 意外
2018月1月31號晏晝五點五十分，一個廿六歲澳門女學員響六十二歲澳門男教車師傅隔離學車，揸住教練車經氹仔機場大馬路去新驗車中心方向練習，當開到差唔多到新驗車中心嗰陣，女學員懷疑將油門當做煞車，搞到部車失控狂衝，教車師傅救車失敗，撞到兩架開緊嘅私家車，之後向右打則反咗左邊車身出嚟，女學員同教車師傅自行爬出部車等救。有人報警求助，交通警同消防員接報到場，教車師傅話條腰腫咗同有痛嘅感覺，女學員就話自己冇事。之後教車師傅由十字車送到鏡湖醫院治理。兩部被撞嘅車就車身爛咗，五十六歲澳門女司機同四十四歲嘅澳門男司機冇受傷，四個人都通過酒精呼氣測試。意外現場留底四十乘四十平方厘米左右嘅油漬，由消防員清理。

## 交通
### 巴士

## 攷

類:澳門街道
生成樹協定

**生成樹協定**係種用落乙太網絡嘅通訊協定，確保網絡入面唔會出現迴圈而大量佔用網絡設備嘅資源。
沙梨頭北街

**沙梨頭北街**（）係澳門花地瑪堂區一條主要馬路，呢條路由青洲大馬路開始一路去到俾若翰街為止。

## 背景

## 意外
2018月2月1號朝早六點左右，一個市民行過沙梨頭北街發現一架泊咗響到嘅電單車火燭燒緊，附近餐飲員工曾經攞水嘗試救火，但係唔成功，之後一架巴士經過，巴士司機即刻停車響巴士到攞滅火筒落車將火救熄，消防人員到場嗰陣場火已經被救熄。司警經初步調查，涉事電單車座位同車身位都燒爛；而響電單車隔離嘅地到發現一個打火機，懷疑同案件有關。事故入面冇造成任何傷亡，初步列為懷疑縱火案處理，案件交畀調查科跟進。

## 交通
### 巴士

## 攷

類:澳門街道
仁寺洞

**仁寺洞**（，又嗌「仁寺洞街」）係南韓首爾鐘路區一條古老街道，位於首爾兩大宮—景福宮同昌德宮之間。仁寺洞個名起源於朝鮮時代，由「寬仁坊」同埋「大寺洞」兩個地名合成。附近有好多畫廊、美術舘、古董街同工藝品舖，係南韓出名嘅文化藝術街。

浙江衛視節目一路上有你第1季第3集（2015年1月24號播）就有喺爾處做任務。

## 交通
* 首爾地下鐵：首爾地下鐵3號綫安國站（328）

## 出面網頁

* 仁寺洞 - 旅遊景點 : Visit Seoul - 首爾市官方旅遊網站 
* 仁寺洞：韓國旅遊官方網站 
* 仁寺洞 - 首爾旅遊 | ULifestyle Travel 
* 仁寺洞&三清洞全攻略_韩国自由行_韩国旅游攻略_韩国景点美食 - 在首尔旅游网 
* Insadong shopping area 

類:鐘路區
類:南韓旅遊
一世之雄

《**一世之雄**》（***Angels with Dirty Faces***）係一部1938年嘅美國犯罪電影，由米高寇蒂斯執導。主演係占士格尼、Pat O'Brien、The Dead End Kids、堪富利保加、Ann Sheridan、George Bancroft。

## 演員
* 占士格尼 飾 William "Rocky" Sullivan
* Pat O'Brien 飾 Fr. Jerry Connolly
* The Dead End Kids 飾 Soapy、Swing、Bim、Pasty、Crab同埋Hunky
* 堪富利保加 飾 Jim Frazier
* Ann Sheridan 飾 Laury Martin
* George Bancroft 飾 Mac Keefer
人在江湖

《**人在江湖**》（***The Sopranos***）係一部美國犯罪電視劇集，由創作。故事圍繞住一位虛構嘅新澤西州意大利裔美國黑幫，占士簡東費尼飾演呢個角色。

劇集係HBO上播放，播出日期係1999年1月10號至2007年6月10號，總共有6季，86集。

2018年3月新線影院宣佈製作一部關於《人在江湖》背景嘅電影，設定喺1960年代同1970年代之間，用做背景。2021年拍成《黑幫聖徒》，由David Chase同埋編劇，做導演。電影主演係，佢係占士簡東費尼個仔，佢飾演後生嘅Tony Soprano。

## 演員
* 占士簡東費尼 飾 Tony Soprano
菲德爾·卡斯特羅·迪亞斯－巴拉特

（，；）係古巴嘅核物理學家同政壇官員，亦係前總統菲德爾·卡斯特羅個仔，夏灣拿省夏灣拿人。

佢係由菲德爾卡斯特羅嘅第一夫人——米達·迪亞絲－巴拉特所生，1955年兩公婆離婚，佢同阿媽搬咗去美國佛羅里達州邁阿密住。喺阿媽同佢返到古巴探訪菲德爾卡斯特羅時俾佢前任阿爸夾硬留低。佢9歲時同阿爸一齊，正式喺美國嘅電視台入面作為嘉賓形式而出鏡。

1968年喺佛洛尼茲周立大學畢業之後正式移居蘇聯（而家屬俄羅斯一部分）莫斯科住。期間佢費事俾阿爸發現而化名做**荷西·魯爾·費南迪斯**（）。之後揀咗世界象棋冠軍得主嚟搞咗卅年嘅科學研究發佈，重喺1970年學埋物理教育之後踏入核物理學界嘅研究範疇。

巴拉特返到古巴之後，1980年成立咗古巴原子能委員會，重喺加勒比海最大嘅島發展核電站直到古蘇斷交為止。但隨後因核電站嘅財務狀況出現惡化，加上管理不善，喺1992年正式離開權力界。返到莫斯科後，喺1999年加入咗庫查托夫原子能協會（今日嘅）繼續搞核能研究。佢2010年代返到古巴，一直做住國務委員會嘅科學顧問同埋古巴科學院嘅副院長。

喺2018年2月1號，佢因為患重度抑鬱症，喺古巴夏灣拿嘅私人住所入面自殺死咗，終年68歲。呢單嘢震驚成個古巴政壇，有古巴媒體話巴拉特嘅死係單唔正常嘅事件。

## 攷

## 出面網頁

類:物理學家
類:古巴政治人
類:自殺者
柴羅基文

**柴羅基文**（ᏣᎳᎩ ᎦᏬᏂᎯᏍᏗ、Tsalagi Gawonihisdi）係美洲原居民柴羅基人用嘅語言，語言學上面分類做易洛魁語系，而家有約莫一萬人用緊。柴羅基文可以用柴羅基字母去寫。
柴羅基字母

**柴羅基字母**，或者叫**柴羅基字**，係專門用嚟寫美洲原居民語言柴羅基文嘅字母系統，喺1820年代發明，總共有85隻字母，入面好多都參考拉丁字母、希臘字母同基里爾字母，但係發音唔一樣。
愛德華·米舍蘭 (工業家)

（，；）係法國嘅工業家，多姆山克萊蒙費朗人。佢曾經同安祖·米舍蘭一齊創辦過米芝蓮先至出名。期間佢試過改進過鄧祿普嘅單車呔重發明咗第一條可以拆嘅打氣單車呔。

佢屬下嘅米芝蓮更加係發展到全球各地。

## 攷
* Édouard Michelin Britannica
* Edouard Michelin (1859 - 1940) Genealogy

類:法國工業家
情迷聲色時光

《**情迷聲色時光**》（***Café Society***）係一部2016年嘅美國浪漫喜劇電影，由活地亞倫執導同編劇。主演係Jeannie Berlin、史提夫加維、謝西艾辛堡、姬絲汀史超域。

## 演員
* 謝西艾辛堡 飾 Bobby Dorfman
* 姬絲汀史超域 飾 Veronica "Vonnie" Sybil
* 史提夫加維 飾 Phil Stern
* Jeannie Berlin 飾 Rose Dorfman
* Blake Lively 飾 Veronica Hayes
麥克華堡

**麥克華堡**（，**Mark Wahlberg**，出世名**Mark Robert Michael Wahlberg**，）係一位美國演員、監製、生意人、前模特兒、rapper同埋作曲人。佢早期生涯又俾人叫做Marky Mark。

## 拍過嘅戲
*1994.   RENAISSANCE MAN  {至尊軍師}
*1995.   BASKETBALL DIARIES  {邊緣日記}
*1997.   BOOGIE NIGHTS  {一舉成名}
*1998.   BIG HIT, THE  {無字頭四殺手}
*1999.   CORRUPTOR, THE  {再戰邊緣}
*1999.   THREE KINGS  {奪金三王}
*2000.   PERFECT STORM, THE  {驚濤駭浪}
*2001.   PLANET OF THE APES  {猿人爭霸戰}
*2003.   ITALIAN JOB, THE  {天羅盜網}
*2006.   DEPARTED, THE  {無間道風雲}
*2007.   WE OWN THE NIGHT  {黑夜話事人}
*2007.   SHOOTER  {辣手槍}
*2008.   HAPPENING, THE  {破天‧慌}
*2008.   MAX PAYNE  {魔間煞星}
*2009.   LOVELY BONES, THE  {屍中罪}
*2010.   FIGHTER, THE  {擊情手足}
*2010.   DATE NIGHT  {兩公婆今晚玩大咗}
*2010.   OTHER GUYS, THE  {喪爆型警 (Netflix)}
*2012.   CONTRABAND  {黑金速遞}
*2012.   TED  {賤熊30}
*2013.   2 GUNS  {孖GUN雙雄}
*2013.   LONE SURVIVOR  {絕地孤軍}
*2013.   PAIN AND GAIN  {筋肉擄笠黨}
*2014.   TRANSFORMERS: AGE OF EXTINCTION  {變形金剛：殲滅世紀}
*2014.   GAMBLER, THE  {玩命賭徒}
*2015.   TED 2  {賤熊2}
*2015.   ENTOURAGE  {色慾荷里活}
*2015.   DADDY’S HOME  {左一爸 右一爸}
*2016.   DEEPWATER HORIZON  {深海浩劫}
*2016.   PATRIOTS DAY  {恐襲波士頓馬拉松}
*2017.   TRANSFORMERS: THE LAST KNIGHT  {變形金剛: 終極戰士}
*2017.   DADDY’S HOME 2  {左兩爸 右兩爸}
*2017.   ALL THE MONEY IN THE WORLD  {萬惡金錢}
*2018.   MILE 22  {絕地22哩}
*2018.   INSTANT FAMILY  {失驚無神一家人}

## 拎

* 
* Mark Wahlberg - Biography 
* Mark Wahlberg | Biography, Movies, & Facts | Britannica.com 
* 
* 
* 

類:美國模特兒
吉拿域戴拖路

**吉拿域戴拖路**（**Guillermo del Toro**，），全名**吉拿域·戴拖路·高美斯**（西班牙文：Guillermo del Toro Gómez），係一位墨西哥電影導演、編劇、監製同小說作家。
屍中罪

《**屍中罪**》（***The Lovely Bones***）係一部2009年嘅超自然電影，由彼得積遜執導，改編嘅2002年英文同名小說《**》。主演係麥克華堡、麗素慧絲、蘇珊莎朗頓、Stanley Tucci、Michael Imperioli、茜爾莎羅倫。

## 演員
* 茜爾莎羅倫 飾 Susie Salmon
* 麥克華堡 飾 Jack Salmon
* 麗素慧絲 飾 Abigail Salmon
* 蘇珊莎朗頓 飾 Grandma Lynn
* Stanley Tucci 飾 George Harvey
* Michael Imperioli 飾 Len Fenerman
神舟十號

**神舟十號**係中國神舟飛船第十次任務，亦係中國載人航天第五次任務。神舟十號喺2013年6月11號喺酒泉衛星發射中心由長征二號F發射，6月26日喺內蒙古着陸。
中國探月工程

，又叫**嫦娥工程**，係中國史上頭一個月球探測工程，由國家航天局喺2003年啟動，最終目標係要實現有中國太空人登陸月球。

工程採用嘅探測器係以中國古代嘅月光女神嫦娥命名。

## 任務
*嫦娥一號
*嫦娥二號
*嫦娥三號同玉兔號
*嫦娥四號同玉兔二號
*嫦娥五號
*嫦娥六號
西昌衛星發射中心

係中國人民解放軍其中一個導彈同人造衛星發射基地，總部喺四川涼山西昌，發射場喺冕寧，亦兼管文昌航天發射場。
光化門廣場

**光化門廣場**（）係南韓首爾鐘路區世宗大路一廣場。

廣場喺2009年8月1號由首爾市政府開放，作為城市環保改造項目計劃嘅一部份，類似嘅有清溪川同首爾廣場。

廣場有韓國人最尊敬嘅李舜臣將軍同世宗大王嘅銅像。廣場地下有「世宗故事」展示館，介紹世宗大王嘅功績同韓文字嘅歷史。由於廣場畀示威集會又近青瓦台，民眾會喺處集會抗議政府。

2014年秋，深圳衛視嘅The Amazing Race第九站第三個路線任務，試過喺呢度拍過。

浙江衛視節目一路上有你第1季第1集（2015年1月10號播）試過喺呢度拍過。

2016～2017年嘅南韓干政風波期間，幾十萬民眾連續好多個星期六喺爾處舉行集會抗議官商勾結同親信干政，要求時任總統朴槿惠落臺。

## 設施
* 中央廣場
* 獬豸廣場
* 世宗大王銅像
* 李舜臣將軍噴水廣場
* 花圃天地
* 歷史水路：介紹韓國史
* 紀念品販售商店（獬豸廣場地下1樓）
* 等等

## 地址
首爾特別市鐘路區世宗大路172（世宗路）

## 交通
* 首爾地下鐵：
** 1號綫/2號綫市廳站（132/201）3號出口
** 3號綫景福宮站（327）6、7號出口
** 5號綫光化門站（533）1、2、8號出口（有至光化門廣場嘅地下連通道）

## 睇埋
* 光化門

## 攷

## 出面網頁

* 
* 光化門廣場(광화문광장) | 韓國觀光公社 
* 光化門廣場 - 旅遊景點 : Visit Seoul - 首爾市官方旅遊網站

類:鐘路區
類:廣場
紅蓮路

**紅蓮路**可以係：
;廣東
*紅蓮路 (廣州)：喺廣州南沙區。
*紅蓮路 (惠州)：喺惠州惠東縣。
;北京
*紅蓮路 (北京)：喺北京東城區。
121 (緊急電話冧巴)

121係中華人民共和國同埃及嘅求助電話。喺出現緊急狀態嗰陣，市民可打「121」咨詢或反映遇到乜大頭佛。

呢個電話喺唔同國家都有唔同用法：
*：咨詢今日或聽日或將來5日內嘅天氣預測狀況。
*：電力維修用途，一般喺發生漏電或觸電嗰時先至用到。

類:電話冧巴
紅蓮路 (廣州)

**紅蓮路**（）係中國廣東廣州嘅西南-東北走向道路，喺南沙區萬頃沙，西南邊從新廣九路同粵海大道、瀝心沙東路嘅交界開始，一直向東北去到鳳凰大道。

## 概要
全長2.1km，闊22米，雙向4車道。

## 經過嘅道路
條路順序從西南到東北排，**加粗**嘅字係主幹道：
* ***'、***'、瀝心沙東路
* 迪安路
* **[[鳳凰大道 (廣州)|鳳凰大道]]**
紅蓮路 (惠州)

**紅蓮路**（）係中國廣東惠州嘅東西走向道路，喺惠東縣萬頃沙，西邊從蓮花中、東路嘅交界開始，一直向東去到糖鍋山路。

## 概要
全長360m，闊8米，雙向2車道。

## 經過嘅道路
條路順序從西南到東北排，**加粗**嘅字係主幹道：
* **[[蓮花路 (惠州)|蓮花中路]]**、**[[蓮花路 (惠州)|蓮花東路]]**
* 糖鍋山路
粵海大道

**新廣公路**（）係中國廣東廣州嘅西北-東南走向主幹道，喺南沙區萬頃沙。西北邊從紅蓮路同新廣公路、瀝心沙東路嘅交界開始；一直去到東南邊嘅新墾大道（十三涌嗰邊）。

佢亦係南沙區萬頃沙嘅緊要交通道路。

## 概要
全長3.8公里，闊14米，雙向2車道。

## 經過嘅道路
條路順序從西北到東南排，**加粗**嘅字係主幹道：
* 紅蓮路、***'、[[瀝心沙東路]]
* [[生態大道]]
* ***'
新墾大道

**新墾大道**（）係中國廣東廣州嘅西北-東南走向主幹道，喺南沙區萬頃沙。西北邊從粵海大道開始，一直去到東南邊嘅新港大道同長堤西、東路嘅交界（十四涌嗰邊）。

佢亦係南沙區萬頃沙嘅緊要交通道路。

## 概要
全長3.8公里，闊14米，雙向2車道。

## 經過嘅道路
條路順序從西北到東南排，**加粗**嘅字係主幹道：
* ***'
* [[靈新路 (廣州)|靈新路]]
* [[康華路 (廣州)|康華路]]
* ***'、長堤西路、長堤東路
珠江大道

**珠江大道**（）係中國廣東廣州嘅西南-東北走向道路，喺南沙區萬頃沙，西南邊從111省道同新廣三路嘅交界開始，一直向東北去到鳳凰大道。

## 概要
全長1.3km，闊48米，雙向7車道。

## 經過嘅道路
條路順序從西南到東北排，**加粗**嘅字係主幹道：
* ***'、***'
* 南江三路
* 南江二路
* 南江一路
* **[[鳳凰大道 (廣州)|鳳凰大道]]**
新港大道

**新港大道**（）係中國廣東廣州嘅西北-東南走向主幹道，喺南沙區萬頃沙。西北邊從新墾大道同長堤西、東路開始，一直去到東南邊嘅二十涌邊。

佢既係南沙區萬頃沙嘅緊要交通道路，又係廣州最南邊嘅主幹道。

## 概要
全長7.7公里，闊8～13米，雙向2車道，馬路北闊南窄。

## 經過嘅道路
條路順序從西北到東南排，**加粗**嘅字係主幹道：
* ***'、[[長堤路 (廣州南沙)|長堤西路]]、[[長堤路 (廣州南沙)|長堤東路]]
* [[十四涌半路]]
* ***'（橋頂經過，冇連埋一齊）
* 紅鋼路
* 萬環路
* *冇名道路*
120 (緊急電話冧巴)

120係中華人民共和國同危地馬拉嘅緊急電話冧巴。喺出現緊急狀態嗰陣，市民可打「120」向差佬或接聽人報告話發生咗乜大頭佛或遇到嘅危險。

呢個電話喺唔同國家都有唔同用法：
*、：急救用途。

類:電話冧巴
占士簡東費尼

**占士簡東費尼**（**James Gandolfini**，出生名**James Joseph Gandolfini Jr.**，）係一位美國演員同監製。佢最出名嘅角色喺HBO犯罪電視劇《人在江湖》裏面飾演意大利裔美國犯罪大佬Tony Soprano。
小霸王 (電影)

《**小霸王**》（***Little Caesar***）係一部1931年嘅美國犯罪電影，由Mervyn LeRoy執導，改編嘅英文同名小說。主演係愛德華魯賓遜、Glenda Farrell、Douglas Fairbanks Jr.。

## 演員
* 愛德華魯賓遜 飾 Caesar Enrico "Rico" Bandello / "小霸王"
* Douglas Fairbanks Jr. 飾 Joe Massara
* Glenda Farrell 飾 Olga Stassoff
* William Collier Jr. 飾 Tony Passa
* Sidney Blackmer 飾 Big Boy
狂盜之城

《**狂盜之城**》（***The Town***）係一部2010年嘅美國犯罪驚悚電影，由賓艾佛力執導，改編嘅小說《*Prince of Thieves*》。主演係賓艾佛力、莉碧嘉荷爾、尊咸姆、謝洛美維拿。

## 演員
* 賓艾佛力 飾 Douglas "Doug" MacRay
* 莉碧嘉荷爾 飾 Claire Keesey
* 尊咸姆 飾 Adam Frawley
* 謝洛美維拿 飾 James "Jem" Coughlin
埃斯庫羅斯

**埃斯庫羅斯**（**Αισχύλος**，）係古希臘詩人，擅長寫悲劇，同索福克勒斯、歐里庇得斯齊名。
赫西俄德

**赫西俄德**（**Αισχύλος**）係古希臘詩人，約莫喺前750年到前650年活躍，即係同荷馬差唔多時期。
色諾芬尼

**色諾芬尼**（**Ξενοφάνης**，）係古希臘詩人，亦係位哲學家，發展出一神論觀念。
歐里庇得斯

**歐里庇得斯**（**Εὐριπίδης**，）係古希臘詩人，擅長寫悲劇，同索福克勒斯、埃斯庫羅斯齊名。
韓國觀光公社

**韓國觀光公社**（）係南韓政府為徂向其他國推廣佢嘅觀光旅遊業而設立嘅官方機構，隸屬於文化體育觀光部。佢嘅分社一般設有旅客諮詢中心，免費提供南韓各地嘅觀光情報，例如旅遊指南、地圖同埋關於當地買嘢同住宿嘅資料。現任社長鄭昌洙。

## 圖

File:HK Causeway Bay World Trade Centre 22F Korea Tourism Organization Info a.jpg|香港世貿中心分社
File:HK Causeway Bay World Trade Centre 22F Korea Tourism Organization booklets.JPG|旅遊指南、地圖等
File:HK Causeway Bay World Trade Centre 22F Korea Tourism Organization Classroom.jpg|韓國文化講座嘅課室


## 出面網頁
* 
* 
* 
* 
* 韓國觀光公社嘅Naver官方Blog
* 韓國觀光公社嘅NaverPost官方戶口
* 韓國觀光公社嘅Kakao官方戶口
* 韓國觀光公社嘅Brunch官方戶口

類:南韓旅遊
類:組織
乾德門

**乾德門**（；）係中華民國蒙古族男演員，亦暱稱為**乾爸**。本名**包爾吉古德·錢顧騰德門**，又稱**乾顧騰**。六歲隨屋企人移居台灣，報戶口時只將個名寫成**乾德門**。1968年畢業於國立政治大學新聞學系。1967年，擔任廣播播音員。1970年出道，簽約為台視演員。1971年拍攝中視連續劇《圓圓曲》。

2018年2月5號凌晨四點幾，因肺癌喺新北市新店區同仁醫院離世，享年74歲。

## 電視劇

## 電影

## 主持

## 舞台劇

## 參考

## 連出去
* 
* 
* 
* 
* 
* 

類:癌死者
沙田坳道

**沙田坳道**（）係香港九龍黃大仙區一條馬路，由黃大仙下邨南邊新蒲崗彩虹道起，經慈雲山去扎山道。

沙田坳道俾龍翔道分成兩段，兩段唔互通，黃大仙中心到黃大仙警署一段沙田坳道需要由彩虹道或東頭村道進入。而慈雲山法藏寺到沙田坳上山嘅一段車路只畀單線單程北行，揸車南行落山要改行扎山道；另沙田區同新九龍黃大仙區嘅分界線喺法藏寺向前行約750米處轉彎位（沙田坳道400號），沙田區同黃大仙區就係以沙田坳道為分界，沙田坳道屬沙田區，道路以南嘅斜坡屬黃大仙區。

## 歷史
沙田坳道係喺19世紀由駐港英軍所起。然而，隨住20世紀初九廣鐵路開通同埋大埔公路建成，沙田坳嘅通道逐漸式微，只係作為居民出入及行山路徑。

因為2008年6月香港暴雨引發山泥傾瀉嘅關係，獅子亭同觀坪路（吊草岩）之間嘅一段沙田坳道一度暫時封閉，影響到麥理浩徑第五段同衛奕信徑第四段嘅使用者。當年嘅毅行者亦因此需要改道。受影響路段到2008年12月22號先至重開。

## 鄰近
* 黃大仙站
* 竹園北邨
* 竹園道
* 聖十架堂
* 東山 (香港)
* 茅笪
* 慈雲山法藏寺
* 十二芴

## 交通

## 相關事故
* 2014年2月19號朝早六點幾，一名九巴車長揸一架富豪奧林比安（AV509／HT9608）去竹園邨準備行11C線，懷疑車長唔熟路，錯誤駛咗上沙田坳道，直至駛入近慈雲山法藏寺對開一個狹窄左彎被困，先至發覺行錯路。結果要兩名車務職員同警員到場，協助車長睇位倒車，至安全揸返竹園邨巴士總站。

## 註


## 出面網頁
* 香港地方：沙田坳道
SE-210「卡拉維爾」客機

**SE-210「卡拉維爾」客機**（）係法國南方飛機公司研發嘅雙引擎中短程客機。爾種飛機唔單止係第一種投入量產嘅雙引擎客機，重係第一種將引擎裝喺機身後段嘅客機。

## 註解同參考
### 參考


## 睇埋
* 卡拉維爾帆船
小霸王

**小霸王**可以係：
* 小霸王 (企業)：中山一企業，1987年成立。
* 小霸王 (電影)：1931年嘅美國犯罪電影。
小霸王 (企業)

**小霸王**（；）係中國廣東中山嘅私營企業，1987年成立，總部位置喺三角鎮金鯉工業區嘅小霸王工業園入面。間嘢主要出學習機、紅白機同AV類產品、厨廁用品及個人護理產品為主。尤其係佢屬下嘅「小霸王學習機」，喺中國大陸嘅電子產品舖賣到成行成市，佢開機嗰句日文——「アハウ、ゆばいついじゃあ」令好多中國大陸啲學習機同遊戲機玩家都記得。

## 參考資料

## 出面網頁
* 

類:中山 (廣東)
類:廣東公司
類:電子公司
食同類

**食同類**（；），學術上又叫**同類相食**，係指同一個物種嘅動物食自己嘅同類個體。根據動物學研究，有超過 1,500 種物種都有呢種行為，而且呢種行為唔一定係因為饑荒先至出現，譬如有啲昆蟲交配完隻乸會食咗隻公落肚，甚至一路交配一路食嘅都有。

## 基礎

定義上，食同類係指一種情況，食嗰一方同被食嗰方屬於同一種物種。重點要係**物種**相同：譬如貓食倉鼠唔算係食同類，因為兩者唔算係同一物種；蘭花螳螂食歐洲螳螂都唔算係食同類，因為蘭花螳螂同歐洲螳螂並唔係同一物種；如果一隻乸嘅蘭花螳螂同一隻公嘅蘭花螳螂交配，交配完食咗隻公，就算係同類相食。

## 睇埋
*人食人
*食用腦
*自私基因

## 註釋

## 引咗

## 拎
* 動物王國入便嘅同類相食，Ted-Ed
福地巷

**福地巷**（）係中國廣東廣州嘅東西走向街道，喺越秀區光塔街道近西門口嗰邊，西邊從紙行路開始，一直向東去到海珠中路嗰頭。街道重有兩條分岔同中山六路、大悲寺巷相通。

## 名
呢條街因為喺大明嗰時出咗位倫文敘嘅鬼才而改成噉嘅名。

## 攷
* 福地巷记伦家四杰 廣州圖書館
* “鬼才”伦文叙曾住擢甲里 360Doc個人圖書館
* 状元福地曾出一门四进士 鳳凰網

類:廣州街道
蘇珊娜布士利

**蘇珊娜布士利**（**Susanne Blakeslee**，）係美國女演員，主要做配音工作，出名配音作品有卡通《趣怪守護仙》同好多迪士尼卡通嘅角色。

## 連出去
*
華商報廣州辦事處舊址

係廣東廣州越秀區登記保護文物。

《華商報》喺1941年4月喺香港成立，同年12月因抗日戰爭燒到香港而停刊。1946年1月喺香港復刊，3月喺廣州漢民路（而家北京路）呢棟樓成立廣州分社，但係6月俾國民黨封閉。

棟樓後來試過改建。

## 攷
* 華商報廣州辦事處舊址 北京路文化旅游区
擢甲里

**擢甲里**（）係廣州市越秀區一條南北走向嘅街，喺光塔街道近海珠中路嗰邊，全長258m，南邊從光塔路開始，一直向北去到中山六路嗰頭。呢條街重有兩條分岔同海珠中路、瑪瑙巷相通。

## 名
一種講法係，「擢甲」係阿拉伯文「巷仔」嘅音譯。

另一種講法，根據《廣州地名志》，喺南宋年間，黃勛同黃熙因兩人細個冇咗阿爸，黃勛凈一邊做嘢一邊自學來俾兩個兄弟讀書，點知兩位兄弟先後考入咗科甲而改成噉嘅名。另外呢度狀元倫文敘都喺度住過，所以條巷出名。

## 註

## 攷

* 广州历史文化：擢甲里的故事 花城网
* “鬼才”伦文叙曾住擢甲里 360Doc個人圖書館
* 广州景点擢甲里的历史由来 城市生活网

類:廣州街道
戶戶送

**戶戶送**（**Deliveroo**）係一間起源自英國嘅網上外賣送餐公司，2013年開業，而家喺英國、荷蘭、法國、德國、比利時、愛爾蘭、西班牙、意大利、澳洲、星加坡、阿聯酋、台灣都有業務。

戶戶送喺2015年底喺香港開展業務，到2025年3月10號宣佈喺同年4月7號撤出香港，合共經營九年幾，部分資產出售畀另一外賣平台Foodpanda。

## 參考

## 出面網頁

*
東方寶泰購物廣場

（）係中國廣東廣州一地下購物商場，2003年11月25號開業，位置喺天河區林和中路63號（廣州東站大門口嘅巴士總站後邊近宜家傢俬廣州東站分店同廣州東地鐵站G出入口隔籬）。

## 史
間商場喺2003年11月25號開業，初期嗌過**廣州東站天匯城**個名。期間一直吸引咗部份世界名牌商舖入嚟商場開舖做生意。曾經喺2004年試過以「亞洲玩具禮品博覽總部」、「廣州國際玩具城」嘅定位做對外招商，本嚟諗住打造廣州最大嘅玩具批發市場，結果得個講，隨後喺2007年5月開業。商場開業四個月後，原先入嚟商場開業嘅第二批檔主好少交到入場費，甚至拖到同年10月15號先至入場。甚至喺2008年4月招臨租舖頭時免場租直到2009年3月23號停業。期間一直搞緊裝修直到同年10月18號先至重新開業，嗰時商場正式改名做**東方寶泰購物廣場**。

## 攷

## 出面網頁
* 

類:廣州嘅廣場
類:廣州嘅商場
類:天河區
棠溪

**棠溪**（）係中國廣東廣州嘅地名，喺白雲區，北靠棠涌；南靠棠下；西靠槎頭；東靠白雲新城。

個村相傳最早嚟開村嘅人——梁棠溪。嗰時村入面主要以梁氏家族為主。後嚟啲人為咗紀念開村先祖而將個村改名做「棠溪」。

## 攷

類:廣州地理
「五丁開嶂」石刻

**「五丁開嶂」石刻**係中國廣東廣州一古石刻，喺天河區柯木塱嘅高塘石公園入面，嚿天然巨石嘅西北邊隔籬。

嚿石雖然喺2004年被列入過廣州市級文物，但2012年10月19號降級成天河區保護文物。

## 古仔
戰國中後期，秦惠王見到蜀王成日亂嚟而諗住斬冧蜀王，但因有崇山隔開而冇路通，不過蜀人成日信牛鬼蛇神同巫術，秦惠王命令下面啲錦衣衛鑿5隻大石牛畀蜀王，重派人喺石牛尾下邊放黃金。蜀人收到禮之後，以為係天上嚟嘅「神牛」識得疴黃金而開心到嘭嘭聲。蜀王派咗國入面五位有移山倒海之力嘅大力士去開山劈路，一直將石牛運返成都。而嗰條拖石牛嘅路就係古金牛道，又嗌「劍門蜀道」。

## 概況
嚿石四圍都俾竹林圍住。最長有12m，闊約3m，最高有大概4m到，樣似不規則蛋形。入面啲紅色題字都屬正方形字，喺民國廿三年（1934年）刻出嚟，其中標題大字有0.36m²咁大；而正文字有0.09m²咁細。初期時屬豎排，從右到左，唔帶標點嘅繁體字楷書，但文革期間受破四舊影響而整甩嗮兼唔知飛到邊，後嚟搵到文獻嗰時改成咗簡體字，從左到右，帶標點嘅橫排結構。入面寫住嘅係呢堆字：

## 攷
* 五丁开嶂石刻 廣州圖書館

類:廣州古蹟
類:天河區
類:廣州智慧城
獵德李氏宗祠

**獵德李氏宗祠**可以係：
*獵德西李氏宗祠，喺獵德西村
*獵德東李氏大宗祠，喺獵德東村
饒斌

**饒斌**（；；）係中國大陸嘅企業家，亦係中國大陸嘅汽車工業奠基人，吉林省吉林市人，祖籍江蘇南京。

佢之所以喺中國大陸有「中國汽車之父」嘅稱呼，係因為佢領導過起中國第一汽車製造廠（今日嘅中國第一汽車集團）重喺1959年提早搞掂計劃。喺工廠投入生產期間，試過生產16469架汽車而粉碎咗嗰時鬼佬成日提「中國大陸人唔識整汽車」嘅質疑。佢亦代表咗一個人嘅經歷可以完整噉反映中國大陸嘅汽車工業最初嗰卅年嘅發展歷程。

## 攷
* 汽车记忆第13期：中国汽车之父饶斌百年往事 搜狐汽车
* 我的“徒弟”叫饶斌 东风汽车集团

斌
類:吉林人
類:祖籍江蘇
竹園道

**竹園道**（）係香港黃大仙區同九龍城區嘅一條馬路，沿路有多個公共屋邨同居屋，重有竹園邨巴士總站，同幾條巴士線經過。

## 屋邨
* 竹園南邨
* 竹園北邨
* 鵬程苑
* 翠竹花園
* 天宏苑
* 天馬苑

## 交通
* 竹園邨巴士總站

## 參考
高超道

**高超道**（）係香港油塘一條街道，起於鯉魚門道，終於茶果嶺道。前高超道邨係用呢條街道命名。

## 沿路建築物
* 聖安當女書院
* 佛教何南金中學
* 高俊苑
* 高怡邨
* 高翔苑
* 鯉魚門邨
* 油塘中心
* 大本型

## 交通

## 交界道路
* 高超徑
* 碧雲道
* 鯉魚門道
* 欣榮街
* 茶果嶺道
太和嶂日軍碉堡

（注意和字有地名變音）係中國廣東廣州一民國建築遺址，民國廿七年（1938年）10月起好，位置喺天河區漁沙坦嘅鳳凰山公園入邊，太和嶂頂東邊懸崖邊。

碉堡有大同細夾埋兩座，都係抗日戰爭廣州淪陷期間由日軍起出嚟嘅。不過佢哋都俾人破壞過，因為曾經喺1958年大躍進時因搵鋼筋嘅理由而整爛咗呢啲碉堡。雖然喺2004年被列入廣州市登記保護文物，但喺2012年10月19號公佈嘅文物當中，被降級成天河區保護文物。                                           

## 概況
呢兩座碉堡都係鋼筋水泥沙石整出嚟，佔地20m²。其中：

其中細碉堡得返四面牆，大碉堡得返五面牆同喺牆上嗰4隻機槍窿響度。

類:廣州民國建築
類:天河區
Slither.io

**Slither.io**係一隻多人網上遊戲。玩家一開始係一條蟲仔，慢慢食營養變成一條大蟲。其實營養係光點，光點愈大粒同愈光就愈多營養，食得愈多營養條蟲就愈大條。不過撞到其他蟲仔嘅蟲身就會死，要重新玩過。玩家死咗之後，你所有營養都會變成又光又大粒嘅光點，通常都會俾其他蟲仔食嗮。

## 戰術
細蛇通常會加速擋住大蛇嘅去路，等大蛇撞落自己個身度死，再食佢留低嘅營養，等自己好快就變到好大條，再包圍啲細蛇，然後啲細蛇走投無路，撞到大蛇，死咗，之後食佢哋留低嘅營養。

## 睇埋
* Agar.io

## 出面網頁
*slither.io
Trickeye特麗愛3D美術舘

**Trickeye特麗愛3D美術舘**（）係南韓嘅美術館，2010年12月開舘，位置喺首爾麻浦區西橋洞弘益路3街20號（弘益大學附近）西橋廣場地下二樓。

間嘢每年吸引超過40萬人參觀。佢首創引入擴張實境（AR）技術，結合擴張實境同3D畫作。舘入面一共有5大展區，包括名畫世界、奇幻旅程、別出花樣、水上樂園同埋經典館藏區。

釜山、濟州同國外嘅星加坡、香港都有分舘。

## 交通
;地鐵
首爾地鐵2號綫／仁川國際機場鐵道／首都圈電鐵京義·中央線：弘大入口站
;首爾巴士
弘大入口站

## 出面網頁
* 
* Trickeye特麗愛3D美術館(트릭아이미술관) | 韓國觀光公社 

類:首爾
類:美術館
彩虹道遊樂場

**彩虹道遊樂場**（）係香港一公園同遊樂場，喺九龍黃大仙區新蒲崗彩虹道150號，就近有黃大仙差館，行政上歸黃大仙區。遊樂場係1988年落成，設施由康樂及文化事務署管理。

## 歷史
遊樂場喺1988年由市政局用咗5,940萬起嘅。原址包括喺1982年5月結業嘅啟德遊樂場、亞洲戲院同國寶戲院，只有外圍麻石牆保留，遊樂場附近設有彩虹道體育館、彩虹道街市同熟食中心。

## 設施
設施包括滾軸曲棍球場、五人足球場、看台、山頂亭、山頂公園、飛橋、觀景臺、網球場、手球場、籃球場、彩虹道羽毛球中心同天台網球場、體育館街市同熟食中心、石春路步行徑、棋檯、長者健體站、噴泉。而遊樂場其中一座建築物原本係香港小童群益會彩虹道圖書館，不過之後一直空置。

另外，彩虹道羽毛球中心，同埋彩虹道體育館都係遊樂場入面。其中羽毛球中心有一個提供六個羽毛球場主場；體育館就有一個主場，可以分為兩個籃球場或排球場，又或者八個羽毛球場。

## 未來發展
2022年1月，發展局黃偉綸發表網誌，透露彩虹道遊樂場及體育館（包括彩虹道街市）將會有重建計劃，未來會結合其他用途。

## 開放時間
朝早7:00至夜晚11:00

## 公共交通
**交通路線一覽**
; 港鐵
* █觀塘綫：黃大仙站
* █觀塘綫、█屯馬綫：鑽石山站（行大概10分鐘）
; 巴士



## 參考

## 出面網頁
* 康樂及文化署嘅官方網站 (繁體中文)
* 1972年：啟德遊樂場的影像
* 2008年11月：亞洲戲院同國寶戲院嘅遺址啲影像
* 2008年11月：啟德遊樂場遺址啲影像

類:香港遊樂場
廣州市歷年拆毀文物一覽

**廣州市歷年拆毀文物一覽**列出由廣州市政公所設立（1918年），各種原因拆毀嘅廣州文物。由於去到1960年代，政府至開始公佈文物保護單位，所以1960年代份表會加「保護級」呢欄。

呢份表嘅地址會跟廣州市嘅行政區域變化嚟寫。譬如2005年之前東山區唔歸入越秀區，芳村區唔歸入荔灣區，等等。

## 1910年代

## 1920年代

## 1940年代

## 1950年代

## 1960年代

## 1970年代

## 1980年代

## 1990年代

## 2000年代

## 2010年代

## 註解

## 參考
鍾天慧

**鍾天慧**（**Nikki Chung**，），原名**鍾子淇**，用過藝名**鍾禧文**，係香港女歌手、主持及演員，亦係前無綫電視藝員，選過2002年度香港小姐競選，而家喺台灣發展。

## 出面網頁
太和嶂

**太和嶂**（注意「和」字有地名變音，）係中國廣東廣州嘅一座山，喺天河區漁沙坦北邊近割草窩嗰頭，海拔390.8m。

佢亦係天河區嘅最高峯，喺山頂可以望到嗮成個龍眼洞、漁沙坦同柯木塱呢三個地方，重可以望到火爐山都得。

## 攷

類:廣州嘅山
類:天河區
李漢魂

**李漢魂**（；），字**伯豪**，係廣東軍人，國民革命軍陸軍上將，鄉下係高州府吳川縣中山鎮（今日嘅湛江市吳川市黃陂鎮）。

## 後生
1919年，李漢魂喺河北保定軍校畢業之後，成為早期同盟會員。1930年代開始主政廣東。1938至1946年做廣東省政府主席。

佢試過喺龍眼洞買咗窟地起別墅，重同嗰時龍眼洞當地居民嘅關係好親密，創辦至德學校（今日嘅天河區龍洞小學）。

## 晚年
1949年國民政府輸咗國共內戰之後，李漢魂全家搬咗去美國紐約州。佢哋一家喺White Plains開咗「China Garden」餐廳。

1982年李漢魂一家返過中國訪問。佢哋喺美國搭飛機，5月29號朝早凌晨到北京。中共派中央統戰部局長馬正信同中央統戰部部長楊靜仁等人去機場迎接。

1987年6月30號，李漢魂喺美國紐約州紐約過身，享年91歲。

## 屋企人
李漢魂18歲嗰陣由阿媽做主娶咗同村嘅陳金，生咗大仔李斌。李斌未夠1歲嗰陣，陳就染瘟疫死咗。李斌曾經留學德國同捷克，學習軍事。

陳金過身之後，又試由阿媽作主，李娶咗龐芷卿，生咗3仔1女：李煥（Huon Li）、李敢、李蘭芬、李楊。

1929年，李漢魂結識吳菊芳。吳1911年喺湖北宜昌出世，鄉下係安徽涇縣。佢哋原先諗住1932年响香港結婚，後來改喺韶關。抗日戰爭時期吳做廣東兒童教養院院長、廣東婦女生產工作團團長。1949年佢跟李漢魂移民美國，1999年病逝。

吳菊芳生咗6個仔女。1933年4月2號，女李湞（Virginia Cheng Li）喺廣州出世。1939年，仔李韶喺韶關病逝。後來仲生咗李淇、、、李渼。李湞係洛杉磯加州大學公共衛生學院榮休教授。李沛係醫生、癌病專家，Li-Fraumeni症候群以佢命名。李浩係法律教授。

## 參考

漢魂
類:中華民國軍人
林則徐紀念園

係中國廣東廣州一公園，2010年8月24號起好兼開放，位置喺越秀區大沙頭，南靠珠江；北靠沿江東路；西靠大沙頭遊船碼頭；東靠海印橋腳。

## 主要紀念對象

1839年，由於鴉片戰爭爆發，林則徐喺廣州嘅靖海門出面嘅海印石左近嘅東砲臺搞咗3次硝煙嘅壯舉。

## 概況
公園佔地面積2.5公頃，公園入面主要通過通过林則徐嘅雕像、浮雕景牆同情景雕塑、砲臺等藝術元素嚟話清楚鴉片戰爭嗰時，究竟發生過啲咩事。喺正門嗰邊有嚿好大嘅林則徐雕像響度，而牌樓寫嘅對聯係林則徐嘅名句。

## 攷
* 林則徐紀念園 花城網
* 林則徐紀念園 今日头条
* 林則徐紀念園 林則徐紀念館

類:廣州公園
柯驊汧

**柯驊汧**（；；）係香港童星，曾經參與演出TVB電視劇、電視廣告、平面廣告等。

## 演出作品
### 電視劇（[[無綫電視]]）

### 電視廣告／宣傳片
*2013年 紫花油
*2015年 草津日本浴室寶
*2016年 白蘭氏蟲草雞精
*2017年 丹麥藍罐曲奇
*2020年 2021-22 財政預算案公眾諮詢

### 微電影
*2017年 豆漿的秘密

### 平面廣告
*2016年 香港海洋公園
*2017年 壹品荳漿

## 出面網頁
*
*
蔣光鼐

**蔣光鼐**（；），字**憬然**（），係中華民國時期嘅軍人兼政治人，廣東東莞人。曾經喺1924年做過孫中山大元帥府大本營警衛團營長。喺北伐戰爭期間先後做過國民革命軍第四軍第十師副師長同正師長、第十一軍副軍長等職位。1930年做過十九路軍總指揮。1932年喺一二八事變做過最高指揮官，1933年1月同李濟深、陳銘樞、蔡廷鍇等人一齊發動福建事變。抗日戰爭期間做過第七戰區副司令長官。中華人民共和國成立後，先後做過全國政協常務委員同紡織工業部部長、中國國民黨革命委員會中央常務委員等職。

蔣光鼐喺1967年6月8號喺北京死咗，終年78歲。

## 連出去

* 提述蔣光鼐的文章
* 蔣光鼐的抗日事蹟
* 毛澤東的自傳提述蔣光鼐

光鼐
類:東莞人
類:中華民國軍人
類:中華民國政治人
類:中華人民共和國官員
金守拙

**金守拙**（；；）係美國嘅漢學學者。佢知名於喺美國所做嘅中文教育同中文書面文法嘅研究。

## 生平同業績
金守拙嘅父母都係基督新教嘅傳教士，金守拙出生喺浙江省莫干山嘅教會（如今湖州市嘅一部分），喺塘棲鎮（如今杭州市餘杭區嘅一部分）養育大。從上海美童公學畢業後，第年嘅1918年過美國，入學烏斯特學院。畢業後去咗匹茲堡嘅西方神學院同埋紐約嘅協和神學院，去學神學，但喺1925年中途退學。

1926年又再返來中國，喺上海教英文同中文。喺1932年入柏林大學，去學中文同日文，佢嘅博士論文係有關唐律中自首嘅角色作用（艾利希·希尼舒指導）。佢返咗美國後，1937年正式攞得博士學位。

歸國後佢喺美國國會圖書館做嘢，參加咗《清代名人傳略》嘅執筆。1935年佢獲得耶魯大學嘅中文學、文學講師嘅職位。喺1938年做咗教授，直到過世都做呢個職位。喺耶魯，佢跟住愛德華·薩丕爾、李奧拿德·布隆菲德學語言學。

太平洋戰爭開始咗時，耶魯大學成咗爲軍事目的而做嘅外國語短期教育中心，金守拙擔當中文同日文嘅集中教育。爲咗呢個目的，金守拙自己設計咗一套中文羅馬字嘅表記法（耶魯拼音羅馬字），用佢作咗教材。耶魯式拼音喺戰後亦長時間喺美國用喺中文教育上。

戰後嘅1948年，北京大學迎佢做客座教授，但因爲國共內戰而中斷，最後歸國。

學術上，佢有名在於佢嗰啲關於中文書面文法嘅論文，佢嘅研究涉及咗中文嘅他動詞同自動詞（及物唔及物）嘅區別、否定辭、代名詞（我、吾）等。另外佢認爲講中文係單音節語言係種迷信，佢提嘅學說話從古代到現代中文都從來唔會係單音節語。論文集喺佢死後嘅1964年由耶魯大學出版。
*

喺1959年，佢得到古根咸嘅獎金，去咗京都大學人文科學研究所搞研究，從日本歸美國嘅船中，因爲心臟病發作而過身。

## 攷

## 出面網頁
*
*
*

類:美國人
秀茂坪道

**秀茂坪道**（**Sau Mau Ping Road**）係香港觀塘區秀茂坪一條主要道路，西起協和街同順利邨道交界，東至將軍澳道同連德道交界近將軍澳隧道收費廣場。中段同順安道、秀明道、寶琳路同曉光街交匯。

呢條路係出入秀茂坪邨同寶達邨嘅重要道路，亦可經呢道連接秀茂坪、觀塘、將軍澳同四順等地區，有多條公共巴士同專線小巴經過。

## 交匯道路（由西至東）
* 順利邨道
* 協和街
* 順安道
* 秀明道
* 秀豐街
* 寶琳路
* 曉光街
* 將軍澳道
* 連德道

## 鄰近建築
* 聯合醫院
* 順天邨
* 秀茂坪邨
* 寶達邨
* 寧波第二中學
* 秀明道公園

## 公共交通

## 參考

## 出面網頁
*Google地圖 秀茂坪道
巧明街

**巧明街**（**How Ming Street**），喺香港九龍觀塘嘅一條主要街道，喺港鐵觀塘綫牛頭角站附近。以前係工廠區，依家就工業貿易商業大廈林立。

## 鄰近

* 牛頭角站
* 創紀之城 
* 港貿中心   
* 創業街
* 鴻圖道
* 偉業街
* 城東誌
* 新巴巴士車廠
* 駿業街
* 開源道
哈勃定律

**哈勃定律**（）係物理宇宙學入面一條定律，由美國天文學家哈勃提出，表明嚟自遙遠星系光線嘅紅移同佢哋嘅距離成正比。
星加坡地鐵

（；；）係星加坡嘅地下鐵，亦係繼馬尼拉輕軌之後全東南亞第二個起好嘅地下鐵系統，1987年11月7號通車，而家有6條路線（計埋機場地鐵支綫就7條），同埋有134個站。

## 地鐵路線




## 參考資料
2008年希臘騷亂

**2008年希臘騷亂**係2008年12月喺希臘爆發嘅一場暴動，起因係12月6號有班後生仔喺雅典同差人嘈交，然後去燒車、破壞商店同襲擊警車，其間一位叫Αλέξανδρος Γρηγορόπουλος嘅15歲學生畀差人開鎗示警嘅子彈反彈打中死咗。12月10號出殯嗰日有好大棚後生仔發動騷亂，騷亂後來蔓延至第二大城市帖撒羅尼迦、旅遊勝地克里特同克基拉島等等全國各地，工會亦發動全國性罷工。呢場暴動到2009年1月17號先至平息。2010年10月11號，兩位差人畀法庭裁定有罪，一位被判終身監禁，另外一位被判坐監十年。2019年7月，被判終身監禁嗰位差人上訴後獲改判坐監13年，即時釋放。

## 當時世界大事

* 金融海嘯
K介子

**K介子**（**Kaon**）係粒子物理學入面一種介子，入面有一個奇夸克，加一個上夸克或者下夸克。
伊斯蘭祈禱團

**伊斯蘭祈禱團**（**Jemaah Islamiyah**），又叫**回教祈禱團**，係個伊斯蘭恐怖組織，尋求喺東南亞建立獨立嘅伊斯蘭國，1993年成立，被指同阿蓋達或者塔利班有連繫。
關東軍

**關東軍**係大日本帝國陸軍嘅分支，1906年成立，駐紮中國東北，參與過九一八事變，建立滿洲國，到1945年日本打輸二戰後解散。
澳景路

**澳景路**（）係香港一條馬路，連接藍田碧雲道，同喺將軍澳新市鎮調景嶺嘅維景灣畔同翠嶺路，條路沿照鏡環山同五桂山之間嘅調景嶺坳修建，全長大約2.3公里。因為呢條路係私人住宅維景灣畔維修保養嘅公家通道，所以唔係私家路而係由維景灣畔管理。

呢條路喺維景灣畔興建前已經通車，最初連接藍田（廣田邨）巴士總站同照鏡環山以北嘅調景嶺寮屋區同工廠，啲工廠喺1990年代中陸續遷拆，同發展為新市鎮。道路盡頭改為起高密度私人住宅，九龍出入口向南面嘅碧雲道移前約150米，等有多啲空間起管理設施，沿路亦有過包括路面擴闊等重修工程，但到依家仍然係政府土地。新路面為配合維景灣畔落成，呢條路亦被改名為澳景路。

## 沿線建築物
* 維景灣畔
* 善明邨
* 將軍澳跨灣連接路地盤
* 衛奕信徑第三段

## 意外
* 2011年6月，一名中年休班消防員，係油塘宿舍附近澳景路「長命斜」踩單車練氣時，踩2公里到落斜時喺彎位失控，高速撼路邊防撞欄後人車分離，凌空頭撼路牌鐵柱爆頭死亡。事後管理公司掛上「警告！此路段不適宜進行單車活動」嘅紅色警告牌。

* 2016年4月28號清晨，將軍澳澳景路維景灣畔對開發生嚴重單車意外，一名年約70至80歲男子被人發現倒臥行車路上，頭部重創，送院搶救後不治。

## 鄰近道路
* 翠嶺路
* 彩明街
* 碧雲道

## 相

## 參考
* 香港街道地方指南、香港街道大廈詳圖（通用圖書有限公司出版）

## 出面網頁
* 維景灣畔網站
竹筒屋

**竹筒屋**（）係廣州地區嘅建築文化，亦係廣州街頭比較熟嘅休息住所。呢種建築喺19世紀前半先至出現。

## 名
個樣因為長面窄兼進深大（兩個之間嘅比例多數係1:4或1:8）樣似竹筒而改成噉嘅名。

## 風格
樣睇落去似一層樓到，但實質入面有閣樓重整埋樓梯。牆屬石基磚結構，瓦頂屬木構。間嘢一般分前、中、後三部份，其中前樓放佛道神像同祖先牌；中樓係過廳同房；過廳有樓梯可以上到去2、3樓呢啲地方；後樓係廚房同廁所之地；三部份都俾天井隔開咗。民國時期，因引入歐美式嘅洋樓風格而用咗混凝土梁同埋歐美嘅局部裝飾，而出現咗陽臺嘅2～3層樓嘅平頂樓。

## 攷
* 竹筒屋 廣州圖書館
* 竹筒屋：广味不输西关大屋(图)
* 民间智慧：广州竹筒屋 万科

類:廣州建築
類:廣州文化
愈喬二公祠

**愈喬二公祠**係喺香港新界元朗屏山鄧氏宗祠嘅南面，坑頭村同坑尾村之間，係由鄧族第十一世祖鄧世賢（叫愈聖）同鄧世昭（叫喬林）兩兄弟喺16世紀初起嘅，至今已超過500年歷史，係屏山文物徑嘅重點文物之一，喺2001年12月14號被評為香港法定古蹟。

愈喬二公祠除咗係祠堂外，喺1931年到1961年之間，達德學校就喺度開辦，係屏山各村仔女讀書嘅地方。

類:大明建築
CU便利店

**CU**（CVS for You嘅簡稱）係南韓一間連鎖便利店，1990年10月以全家（FamilyMart）嘅品牌開頭一間店，2002年10月喺北韓金剛山公園開店，2003年10月成為國內業界頭一個開到第2,000間分店，2005年7月成為國內業界頭一個開到第3,000間分店，2011年7月成為國內業界頭一個開到第6,000間分店，2012年3月成為國內業界頭一個開到第7,000間分店，2012年6月由舊名FamilyMart改成而家個名，FamilyMart品牌撤出南韓市場。國內最大競爭對手係GS25同埋7-11。

## 出面網頁

*  
* CVS for U, CU

類:南韓公司
類:便利店
東龍洲石刻

**東龍洲石刻**又叫**東龍石刻**係香港史前時期嘅石刻，喺新界西貢區南部嘅東龍洲，而家已評為香港法定古蹟。

東龍洲石刻喺香港好早就已經有文獻記錄。喺1819年所編制嘅《新安縣志》，就已有「石壁畫龍，喺佛堂門，有龍形刻喺石側」嘅記錄，其中嘅佛堂門就係指清水灣半島同東龍洲之間嘅海峽。石刻長約2.4m米，高約1.8米，亦係而家香港所發現最大面積嘅石刻。

## 出面網頁
*古物古蹟辦事處 東龍洲石刻 

類:南佛堂
蔡廷鍇

**蔡廷鍇**（；）係中華民國嘅軍人兼政治人，廣東羅定龍巖鄉（今日嘅雲浮羅定市羅鏡鎮龍巖村）人。

佢18歲開始參軍，北伐戰爭嗰時做過國民革命軍第四軍第十師師長。1930年做過十九路軍軍長。1932年1月28號率領部隊發動一二八事變。1933年11月同李濟深、陳銘樞、蔣光鼐等人發動過福建事變。抗日戰爭期間做過第廿六集團軍總司令。中華人民共和國成立之後，先後做過中央人民政府委員、全國人大常委、國防委員會副主席、全國政協副主席、國家體育運動委員會副主任、及中國國民黨革命委員會副主席等職。

## 攷
* 抗日名将蔡廷锴简介：一代名将蔡廷锴怎么死的
* 雲浮－蔡廷鍇展廳
* 抗日名將蔡廷鍇：揭秘影響中國歷史的三次決定 時光網

廷鍇
類:雲浮人
類:中華民國軍人
類:第二次世界大戰人物
類:青天白日勳章得主
南方大酒店

**南方大酒店**可以係：
;
* 南方大酒店 (廣州)
* 南方大酒店 (惠州)
;
* 南方大酒店 (墨爾本)
* 南方大酒店 (悉尼)
* 南方大酒店 (布里斯班)
;
* 南方大酒店 (蘭奴)
* 南方大酒店 (加拿大人縣)
黎學勤

**黎學勤**（**Jeffery Lai**，）係香港男模特兒同演員，2010年出道，2017年拍訂酒店房網站嘅電視廣告而出名。

## 簡歷
黎學勤細個住薄扶林華富邨，大專讀香港專業教育學院遊戲及動畫高級文憑課程，2008年畢業後讀香港公開大學網絡保安課程，但係未讀完就已經開始投身模特兒行業。

## 演出

### 電視劇
*2019年：《黑市—全家覆》 飾 Winson
*2023年 :《有種好男人(電視劇)》 飾 田中直男(有錢男)

### 網絡劇集
*2020年：《把砒霜留給自己》

### 節目主持（ViuTV）
*2018年：《一路向西伯利亞》
*2020年：《飛檳吧！男神》

### 節目演出（ViuTV）
*2017年：《回憶備份》（第6集） 飾 張經理
*2020年：《索女 人妻 ichi 烹》第8集嘉賓
*2021年：《開運旅神團》第1集嘉賓
*2021年：《克服他她它》第15集嘉賓
*2021年：《七救星》第7集嘉賓
*2021年：《賭命夫妻》第2-3集嘉賓

### 電影
*2018年：《逆流大叔》 飾 阿成
*拍緊：《夜校》

## 出面網頁
* 
* 
* 

類:前無綫電視男藝員
南方大酒店 (廣州)

（）係中國廣東廣州嘅四星級涉外酒店，2002年2月24號開業，位置喺白雲區廣州大道北1838號（南方醫院隔籬）。

佢亦係廣東瀚森酒店管理有限公司屬下嘅酒店，入面有12層樓，一共有249間客房。

## 出面網頁
*
敬羅家塾

**敬羅家塾**喺香港新界大埔大埔頭村，大埔頭徑邊，係呢條村鄧族嘅祠堂同家塾，喺1998年7月21號被評為香港法定古蹟。佢哋鄧氏族人原本住喺元朗錦田，十三世紀左右先搬去大埔，建立咗水圍（又叫老圍）。二十世紀頭，因要起九廣鐵路，水圍就被迫分開咗水圍同大埔頭兩條村。加上發展迅速，大埔頭啲村民就將原來間屋改建咗或者加起丁屋，成為新式嘅村屋。

敬羅家塾傳聞係喺明朝嗰時由鄧氏第十三代族人玄雲、梅溪同念峰為咗紀念第十代先祖敬羅公而起嘅，敬羅公譽為大埔頭鄧族流光堂嘅開山祖。敬羅家塾原本係用嚟做族人家塾用嘅，用舊式卜卜齋教學，曾經有成40個子弟返學。除咗用作課室之外，亦係族人搞聚會同埋搞慶節活動舉行嘅地方。敬羅家塾曾經做過「啟智學校」嘅校舍，喺1953年搬咗出去之後就做番祠堂。


File:TaiPoTau.jpg|大埔頭村近貌
File:Kai Chi School 1.jpg|喺村前方嘅啟智學校


## 出面網頁
* 古物古蹟辦事處：敬羅家塾
仁敦岡書室

**仁敦岡書室**，又叫**燕翼堂**，係香港一間書室，喺新界元朗屏山，係屏山文物徑嘅文物之一，喺2009年11月6號被評定為香港法定古蹟。仁敦岡書室幾時起已無從考究，而嗰度嘅村民就流傳話，書室係屏山鄧族為咗紀念十四到十六世祖而起嘅。而又睇書室正門上面木匾額嘅刻字，書室曾經喺清朝同治九年（1870年）做過大規模嘅維修。

仁敦岡書室嘅其中一個主要目的，就係培育族裏面嘅細路參加科舉，中華民國成立之後，仁敦岡書室仍然為族裏面嘅細路提供新式嘅教育，直到1930年先至被村內嘅達德學校取代咗。

仁敦岡書室亦係屏山鄧族嘅祠堂，供奉坑頭村鄧族先祖嘅木主，亦用嚟做宗族嘅聚會、傳統儀式同埋節慶活動嘅地方，例如搞春秋二祭、婚嫁喜事等等。

## 出面網頁
*屏山文物徑—書室
植桂書室

**植桂書室**係香港一座歷史建築，喺新界元朗八鄉，屬香港最舊式嘅中國傳統書室，用作祭祀祖先同埋教育村中細路嘅用途。植桂書室早喺1899年英國租借新界之前就已經喺度，估計係清朝中期起嘅。書室係由八鄉上村嘅黎氏族人黎金泰所起，用作教育鄉村啲細路。1930年嗰時，呢個建築就改為祭祖之用，同埋用嚟搞村民會議、春秋二祭同婚嫁儀式。香港重光後，呢座建築就改辦「永慶學校」提供現代小學嘅教育，後來又改為幼稚園，最後喺1960年停辦，之後就一直空置。

2007年5月4號，植桂書室被評為香港三級歷史建築。由於日久失修，古物古蹟辦事處會先行維修，完成後先開放畀市民參觀。2007年6月29號，植桂書室更評定為香港法定古蹟。

## 出面網頁
* 康樂及文化事務署 - 植桂書室
*香港歷史文物：植桂書室
二帝書院

**二帝書院**係香港一個供奉文昌同關帝嘅教學地方，喺元朗區錦田水頭村。喺1992年被香港古物古蹟辦事處評定為香港法定古蹟。

二帝書院喺清朝道光初期起，嗰時由鄧族十六位著名嘅士紳夾錢起，成立咗文武二帝會（文昌會），輪流做會頭負責拜祭。二帝書院除咗供奉文武二帝之外，亦用作村中學生學習嘅書室，由於書院嘅前院用白磚砌成，所以叫「白石巷」，而啲學生就被叫做「白石巷子弟」。喺二戰之後就冇做學校。喺1994年做過維修。

## 十六會友

;第一甲
* 鄧亮采
* 鄧均泰
* 鄧奇醮/鄧植垣
* 鄧賡堂

;第二甲
* 鄧雲卿
* 知稼堂
* 鄧煥國
* 鄧景章

;第三甲
* 鄧興貴
* 鄧彥龍
* 鄧惠彥
* 鄧吉駢

;第四甲
* 鄧斐容
* 鄧宜可
* 鄧禮一
* 鄧介壽

## 出面網頁
* 香港古物古蹟辦事處-二帝書院
天虹賓館

**天虹賓館**（；）係中國廣東廣州嘅三星級酒店，1972年起好，位置喺天河區燕塘，沙太南路163號。

間嘢分主樓同附樓夾埋2棟，都係有10層樓，夾埋有320間客房。

## 史
間嘢喺1972年起好，初期係間部隊機構，嗌過**廣東省軍區第一招待所**嘅名，嗰時凈限軍人同領導人物、政治人先至畀入。2012年8月，由於用地承包咗畀私人機構，間嘢亦重新裝修兼轉型成賓館機構兼改名做**天虹賓館**而對外開放。

## 攷
橫洲二聖宮

**二聖宮**係喺香港新界元朗區橫洲東頭圍嘅一間廟。嗰度係一條雜姓嘅村，間廟就大約喺康熙五十七年由「橫洲六村」（西頭圍、東頭圍、林屋村、忠心圍、福慶村同楊屋村）嘅村民合力夾錢起嘅，廟裏面有一口康熙戊戌年製造嘅古鐘，因而估計呢間廟就喺呢一年起好嘅。裏面供奉嘅「二聖」係洪聖爺同車公元帥，分別係南海嘅守護神同埋驅除瘟疫嘅神。二聖宫喺1996年被評為法定古蹟，跟住就進行全面嘅維修，所有費用係由香港賽馬會出嘅。

## 出面網頁
* 古物古蹟辦事處：元朗橫洲二聖宮
* 香港歷史文物：元朗橫洲二聖宮
王冠 (電視劇)

《**王冠**》（***The Crown***）係一部歷史電視劇集，由Peter Morgan原創同埋編劇，喺Netflix上播放。劇集講述英國伊利沙伯二世在位女王嘅傳記故事。第一季喺2016年11月4號播出，第二季就喺2017年12月8號播出。

由於成套戲敘事橫跨超過六十年，所以卡士亦都分為三組，一個角色由三個甚至更多演員做，去切合人物嘅樣貌隨年紀變化。

嚴謹嘅製作令佢拎到兩次金球獎劇情類最佳劇集獎（2017同2021年）。

## 概述
第一季故事主軸從1947年至1955年，一開始描繪伊利沙伯同菲臘親王成婚、喺父王佐治六世駕崩後繼位、加冕典禮、倫敦霧霾事件、瑪嘉烈公主同彼得·湯森嘅戀情同埋邱吉爾退休等事件。

第二季故事從1956年嘅蘇伊士運河危機到1963年女王第三任首相哈羅德·麥美倫喺普羅富莫事件落台為止，亦包含1964年愛德華王子誕生等事件。由克萊兒·芙伊飾演青年時期嘅女王。

第三季喺2019年11月17號上線，包含首相哈羅德·威爾遜執政時期、艾伯凡礦災、阿波羅11號登月、1969年的典禮、非洲同加勒比地區去殖民化歷程、瑪嘉烈公主長達八年嘅婚外情，最終導致佢喺1978年同安東尼·岩士唐-鍾斯離婚等事件。康沃爾公爵夫人卡米拉亦都首次登場。

第四季喺2020年11月15號上線，嗰季涵蓋成個戴卓爾夫人擔任首相期間。戴安娜·史賓沙女爵扮演重要角色。

會喺2022年尾上映嘅第五季橫跨馬卓安同貝理雅執政時期。預料女王啲仔女婚姻破裂會成為焦點。香港主權移交亦都會被談及。

## 演員
### 第一、二季
* 嘉莉兒佛伊 飾 伊利沙伯二世（佢亦都喺第四季做返青年時期嘅女王）
* Matt Smith 飾 愛丁堡公爵菲臘親王
* 謝諾哈利斯 飾 佐治六世
* Victoria Hamilton 飾 伊利沙伯王太后
* Vanessa Kirby 飾 
* Eileen Atkins 飾 （第一季）
* 尊力高 飾 邱吉爾（做埋第三季第一集）
* Jeremy Northam 飾 安東尼艾登
* Anton Lesser 飾 麥美倫

### 第三、四季
*奧莉花高雯 飾 伊利沙伯二世
* Tobias Menzies 飾 菲臘親王
* Marion Bailey 飾 王太后
*海倫娜寶咸卡特 飾 瑪嘉烈公主
*Josh O'Connor 飾 查爾斯王子
*Jason Watkins 飾 韋爾遜
*姬莉安德遜 飾 戴卓爾夫人

### 第五、六季
*Elizabeth Debicki 飾 戴安娜王妃
*奧莉花威廉士 飾 卡米拉
群賢路

**群賢路**可以係：
;廣東
*群賢路 (番禺)：喺廣州番禺區。
*群賢路 (增城)：喺廣州增城區。
;海南
*群賢路 (海口)：喺海口美蘭區。
;河南
*群賢路 (周口)：喺周口瀋丘縣。
群賢路 (番禺)

**群賢路**（）係中國廣東廣州嘅東西走向道路，喺番禺區大石，西邊從105國道開始，一直向東去到迎賓路。

## 概要
全長2km，闊40米，雙向6車道。

## 經過嘅道路
條路順序從西到東排，**加粗**嘅字係主幹道：
* ****
* 建華路
* 景華路
* **[[新光快速路]]**
* 富山路
* **[[迎賓路 (廣州番禺)|迎賓路]]**
黃河 (搞清楚)

**[[黃河]]**（）係中國境內嘅第二長河，亦可以指：

## 河
*黃河 (湄公河)，湄公河支流，係老撾同泰國嘅界河
*西拉木倫河，河名意思就係黃河，遼河支流
*黃江，多處

## 音樂
*黃河大合唱，冼星海嘅作曲作品

## 人
*黃河 (香港演員)（1919年—2000年）
*黃河 (臺灣演員)（1989年—）
*黃河 (親中派)， 香港親中派法律界人士
島原之亂

**島原之亂**係日本史上最大規模嘅暴動，發生響1637年12月到1638年4月，地點係原城，即係今日嘅長崎縣南島原，有大概3萬人（主要係基督徒）發動，最後由幕府軍打贏起義軍。

呢單嘢令幕府喺1639年開始推行鎖國政策，直至到1854年先至停止。
新選組

**新選組**（又叫**新撰組**，日語「選」同「撰」係同音）係日本幕末時期一個親江戶幕府嘅武裝集團，1863年成立，主要響京都東山區活動，全盛嗰陣有超過200人，戊辰戰爭幫幕府嗰邊，最後打輸咗，1869年解散。

新選組第一任局長係芹澤鴨，佢後尾畀自己人殺咗。新選組喺1864年嘅池田屋事件後更加出名。1868年戊辰戰爭爆發，幕府軍唔夠打，新選組局長近藤勇畀新政府軍捉到然後斬首，土方歲三同一部分隊員撤退到北海道。1869年，土方喺北海道戰死，剩低嘅新選組隊員冇耐就向新政府軍投降。

## 參考
幕末

**幕末**係指日本江戶幕府嘅末年，通常指1854年日本簽《神奈川條約》被逼開國，去到1867年幕府將政權交還天皇之間嘅時期。
源義經

**源義經**（）係日本平安時代末年嘅武士，係武士源義朝第九個仔，屬日本其中一位傳統英雄。

## 出面網頁
GS25

**GS25**係南韓一間連鎖便利店，係旗下業務之一，1991年12月開頭一間店，1992年開第100間分店，2005年開第2,000間分店，同年因應GS集團由LG集團分離，由舊名**LG25**改成而家個名，至2010年開到第5,000間分店。國內最大競爭對手係CU便利店（原本嘅全家）同埋7-11。

## 出面網頁

*  
* GS리테일 | GS Homepage 
* 
* 
* 

類:南韓公司
類:便利店
莎樂美

**莎樂美**（，）係《聖經》人物，根據考古研究，認出佢係羅馬皇帝尼祿安插嘅小亞美尼亞國王阿里斯托布盧斯嘅老婆，嗰時小亞美尼亞嘅金幣背面有佢個樣。
史蒂芬妮賴絲

**史蒂芬妮賴絲**（，）係澳洲女泳手，布里斯本出世，主要游個人四式、自由式、蝶式，曾經喺2008年北京奧運打破200米女子個人四式世界紀錄，兼第二次打破400米女子個人四式世界紀錄。佢喺2014年退役。
阿比納夫賓德拉

**阿比納夫賓德拉**（，）係印度男子射擊運動員，德拉敦出世，主要參與10米氣步槍。

類:射擊運動員
王太子路易

**王太子路易**可以係：
*大王太子路易，路易十四個仔
*勃艮第公爵路易，大王太子路易個仔
*布禮斯公爵路易，勃艮第公爵路易個仔
*阿基坦公爵路易，查理六世個仔
*王太子路易 (路易十五)，路易十五個仔
*王太子路易祖夫，路易十六個仔
王太子路易 (路易十五)

**王太子路易**（**Louis, Le Dauphin**，）係法國國王路易十五個仔。佢一世人都係王位第一繼承人，不過佢死得早過佢阿爸，所以無機會繼位，最後由佢個仔繼位，即係路易十六。佢重有兩個仔後尾都有機會做法王：路易十八同查理十世。
莫利納伯爵卡洛斯親王

**莫利納伯爵卡洛斯親王**（，）係西班牙國王卡洛斯四世第二個長大成人嘅仔，反對伊莎貝拉二世繼位，自稱**卡洛斯五世**。
日出前的邂逅

《**日出前的邂逅**》（***Before We Go***）係一部2014年嘅美國獨立浪漫電影，由基斯伊雲斯執導，係佢第一次做導演。主演係基斯伊雲斯、愛麗絲伊芙、Mark Kassen。

## 演員
* 基斯伊雲斯 飾 Nick Vaughan
* 愛麗絲伊芙 飾 Brooke Dalton
* Emma Fitzpatrick 飾 Hannah Dempsey
* Mark Kassen 飾 Danny
* 史葛伊雲斯 飾 旅館服務臺職員
燕嶺公園

**燕嶺公園**（）係中國廣東廣州一公園，2010年9月30號起好，位置喺天河區瘦狗嶺，西北靠禺東西路；東北靠粵墾路；東靠東莞莊；南靠廣園快速路。

佢亦係2010年亞運一公園配套工程，佔地26.7公頃。

## 攷
* 燕岭公园 中原地产

類:廣州公園
類:天河區
生化危機系列

《**生化危機系列**》（*Resident Evil*）係日本嘉富康出嘅一個恐怖射擊電子遊戲系列，1996年出頭一代作品，2017年出第七代。除咗電子遊戲之外，成個系列重改編過真人電影、動畫電影、電視劇、漫畫、小說。

## 電子遊戲
* 《》（1996年）
* 《》（1998年）
* 《》（1999年）
* 《生化危機 4》（2005年）
* 《》（2009年）
* 《》（2012年）
* 《》（2017年）
* 《生化危機8（英文：<span lang="en" dir="auto">Resident Evil Village</span>） 村莊》（2021年）

## 其他改編作品
### 真人電影
* 《生化危機之變種生還者》（2002年）
* 《生化危機之殲滅生還者》（2004年）
* 《生化危機3：絕種生還者》（2007年）
* 《生化危機：戰神再生》（2010年）
* 《生化危機之滅絕真相》（2012年）
* 《生化危機：終極屍殺》（2016年）
* 《》（2021年）

### 動畫電影
* 《生化危機：變種異獸》（2008年）
* 《生化危機：詛咒之城》（2012年）
* 《生化危機：血仇殺戮》（2017年）

### 電視節目
* 《》
* 《》
街頭霸王系列

《**街頭霸王系列**》係日本嘉富康出嘅一個格鬥電子遊戲系列，1987年出頭一代作品，2016年出第五代。
使命召喚系列

《**使命召喚系列**》係美國動視出嘅一個射擊電子遊戲系列，2003年出頭一款作品，2017年出第十四款。
數碼暴龍系列

《**數碼暴龍系列**》（日文：，英文：*Digital Monster/Digimon*）係1996年由WiZ原案企劃，1997年6月26日由萬代發售嘅暴龍機同跨媒體製作產品系列，作品包括動畫、漫畫、小說、電玩、咭遊、玩具等。

## 外鏈
* 萬代 Digimon 官網
* 萬代 Digimon Card Game 官網
* 萬代 Digimon Comic 官網
* 萬代 Digimon Comic Award 官網
* 萬代 Digimon Novel Competition 官網
* 萬代南夢宮 Digimon Game Portal 官網
* 東映動畫 Digimon Anime Portal 官網
* 東映動畫 Digimon Partners 官網
* 
* 
* 
* 
* 
*
萬代

**萬代**（**Bandai**）係日本一間玩具公司，喺1950年成立，總部設喺東京，出名產品係高達系列作品，而家係萬代南夢宮控股嘅子公司。
李卓謙

**李卓謙**（，）係香港無綫電視嘅新聞從業員，而家職位係翡翠台新聞主播兼港聞組高級記者。

## 簡歷
李卓謙中學讀大角咀聖芳濟書院，之後升讀香港樹仁大學新聞與傳播學系，2012年大學畢業後，加盟無綫電視新聞部。

## 採訪經歷
* 2016年1月16號，去臺北市採訪第14屆中華民國總統選舉。
* 2016年2月6號，去臺南採訪美濃地震。
* 2016年4月1號，喺慈雲山發射站報道亞視牌照結束。
* 2018年2月7號，去花蓮縣採訪2018年花蓮地震。
* 2018年6月9號，去星加坡採訪侵金會。

## 出面網頁
*
*
曹仁虎

**曹仁虎**（），字**來殷**，號**習庵**，江南嘉定人，係清朝政治人物，考到進士。

## 生平
仁虎自細鍾意讀書，個人好聰明， 領悟力高。乾隆二十二年（1757年）乾隆皇帝南下巡視，見佢咁叻 ，升佢做舉人 ，同埋做內閣中書。乾隆二十六年（1761年）再升做進士，同埋做翰林院庶吉士。乾隆五十一年（1786年）做到督廣東學政。《清史列傳》有傳。

## 著作

## 參考
皇帝巖

**皇帝巖**，又叫**皇帝岩**、**宋王洞**，係香港一處景點，喺新界屯門區龍鼓灘，伶仃洋東岸，係一嚿好大嘅石，相傳南宋末年趙昺曾經棲身喺呢嚿石度。大石外形幾似未炸爛之前嘅宋皇臺聖山。
宋少帝陵

**宋少帝陵**係南宋少帝趙昺嘅皇陵，喺廣東深圳蛇口嘅赤灣。傳說趙昺喺崖山畀宰相陸秀夫孭住跳海浸死後，條屍漂咗去赤灣畀當地人發現，所以當地人就幫佢起個陵墓安葬。

類:南山區
近水灣泳灘

**近水灣泳灘**，香港泳灘之一，喺荃灣近水灣，喺汀九以東，油柑頭以西，青山公路十咪半，英文叫**Approach Beach**。行政上歸荃灣區。設施有泳灘、燒烤場。歸康樂及文化事務署管。泳灘受過污染，曾停開，後尾水質改善，喺2011年6月15號重開。

近水灣唔係土名，灘名取自英文Approach，接近之意。

## 簡介
近水灣係最接近荃灣西站同荃灣市中心嘅海灘，喺1987年夏季正式由香港政府刊憲。佢嘅灘長過汀九灣，但都係石灘，因為海邊鋪滿石塊，沙地中重有硬物。

喺都會區下荃灣海岸線以汀九橋以東為界線嘅維港範圍內唔准游水條款中，呢度同汀九灣喺唯一可以喺法例下豁免嘅海灘（目前香港法例第313章附屬法例《船舶及港口管理規例》下，未經海事處處長批准，任何人都唔准喺維港游水），不過汀九灣已經係維港範圍最西北角位置啦。

## 歷史

## 交通
**交通路線一覽**



## 出面網頁
* 官方網頁
KZ·譚定安

**KZ·譚定安**（；），又叫**譚定安**，係菲律賓女歌手。2012年攞到《》冠軍而出道，佢到依家出過兩張個人專輯。

## 經歷
### 1992年－2012年：早年生活
KZ·譚定安由細個開始就唱歌。但因為喉嚨問題，所以喺高中嗰陣就停咗一排。譚定安喺以生物學學士學位畢業。

參加《菲律賓版X音素》之前，譚定安做過當地一隊原音樂隊嘅成員。

### 2012年：《菲律賓版X音素》
KZ·譚定安喺第四個禮拜嘅海選入面表演咗一隻爵士風格歌《Somewhere Over the Rainbow》，並被認為係早期參賽者入面最受歡迎嘅表演。喺攞到所有導師嘅讚賞後，佢被要求再唱多次。喺第二輪嘅表演入面，譚定安揀咗美國嘻哈樂團Fugees嘅《》去唱，展現咗自己嘅說唱功力，並再次攞到導師們嘅讚賞，導師涅維拉甚至大聲講話「一位喺迪戈斯出世嘅明星」。譚定安嘅海選視頻被上傳到YouTube後，就好快喺網絡度傳播。但係視頻收睇人數就到100萬嗰陣，個段視頻就因版權問題而被刪除。喺訓練營階段，佢唱咗嘅《Mahirap Magmahal ng Syota ng Iba》，喺晉級全國20強後就喊。喺「導師之家」階段，譚定安唱咗Lori Lieberman嘅《Killing Me Softly with His Song》。喺第九個禮拜比賽入面，譚定安嘅排名第一次同隊友瑪麗亞一齊掉落到尾兩位，但佢最終安全。喺瑪麗亞響第九個禮拜被淘汰後，譚定安成為夏芮絲帶嘅女生組入面唯一一位嘅倖存者。最終，譚定安喺2012年10月7號晉級總決賽，並攞到《菲律賓版X音素》冠軍。

### 2012年至依家：參加《X音素》之後
2013年1月7號，譚定安以一隻《Scared to Death》參加《》比賽。隻歌嘅MV由聖道頓馬士大學執導，並喺2月2號喺首播。2月24號，喺亞洲購物中心體育館搞嘅《Himig Handog》總決賽度，譚定安現場唱咗呢隻歌。最終，呢隻歌攞到第四名，並同時攞到最佳菲律賓流行音樂情歌類第四名，之歌嘅創作者都因為咁而攞到10萬比索嘅現金獎勵。4月21號，譚定安作為樂隊嘅演唱會嘉賓到北美做巡迴演出。5月2號，譚定安出咗專輯《KZ·譚定安》，專輯由喬納森·曼納洛做製作人，主要收錄原創歌，亦有少量嘅翻唱歌。6月27號，譚定安喺馬卡蒂正式推出自己嘅首張專輯。

2014年1月11號，譚定安喺音樂類遊戲節目《》入面連續唱對四隻歌，並攞到100萬比索嘅獎金。喺節目度，譚定安喺前兩輪未出現任何失誤，並最終贏到同Frenchie Dy同埋嘅決勝局，而佢哋喺成場比賽入面都冇任何失誤。2015年，譚定安參加，最終攞到第四名。2016年，譚定安喺音樂競技節目《》入面做O Diva戰隊嘅導師。譚定安亦都喺綜藝節目《》入面做固定嘉賓。

## 音樂作品
* KZ·譚定安（，2013年）
* 靈魂至上（，2017年）

## 綜藝節目
* 只列出譚定安固定出演嘅綜藝節目

## 獎

## 《X音素》比賽成績


*  譚定安喺呢場比賽排倒數後兩名，並喺導師投票完後最終晉級做全國3強。


## 《[[歌手2018]]》
2018年2月，加盟湖南衛視《歌手2018》、為第二位踢館歌手，喺第二輪淘汰賽同踢館賽分別憑住《Rolling in the Deep》同《你不知道的痛》組曲以後兩場綜合成績第三名踢館成功，跟住喺第三輪遭到淘汰，之後喺突圍賽演唱《給孩子》以第七名突圍失敗。

## 參考

## 出面網頁
* 
* 
* 
*
尹捷

**尹捷**（；）係中國大陸嘅電視主播同新聞主持，廣東廣州人。佢1992年從北京廣播學院（今日嘅中國傳媒大學）畢業之後返到廣州而開始加入媒體界，最先喺廣州電視台做過新聞主播同記者先至出名，佢從1992年8月開始接觸廣州新聞（今日嘅廣視新聞節目）嘅主持同記者職位直到2005年9月先至退位。期間試過攞過廣州市城市形象大使冠軍、廣州市第八屆十大傑出青年、廣州市第十二屆人大代表成員、及2007年廣東十佳主持人、2008年奧運火炬手，2010年亞運志願者申辦陳述人。

## 參考資料
* 电视台资深主持--尹捷
* 北京奥运火炬广州传递 广州的10 位火炬手
* 满族人物【794】 尹捷

捷
類:廣州人
類:中國電視主播
類:中國記者
大玩特玩

《**大玩特玩**》（）係香港電視廣播有限公司嘅遊戲節目，每集會邀請10位藝人分成大玩隊同特玩隊，去到有特色外景嘅場地大玩遊戲。

節目有兩輯：第一輯由2018年2月10號到5月19號香港時間逢禮拜六21:30到22:30喺翡翠台播，由林曉峰、林盛斌、區永權主持，再細分做「新春篇」、「復活節篇」同「夏日篇」三個時期；第二輯叫《**大玩特玩消暑篇**》，由2018年7月29號到10月7號香港時間逢禮拜日22:30到23:00喺翡翠台播，由林盛斌、區永權主持。

節目本嚟計劃喺新春假期同復活節假期前後播，皆因觀眾反應比預期好，所以有得「添食」5集「夏日篇」喺4月下旬到5月中旬播，到7月底再開拍第二輯「消暑篇」，做咗2018年「Amazing Summer」其中一個推介節目。

## 每集內容
### 第一輯

### 消暑篇

## 節目調動
;第一輯
*2018年3月3號：由於播《無間道》大結局，所以停播一次。
*2018年3月10號：由於播《博愛歡樂傳萬家》，所以停播一次。
*2018年4月7號：由於播《古巨基初心再體驗》，所以停播一次。
*2018年4月14號：由於20:30-21:30改播《降魔的 捉妖遊戲》，《流行經典50年》順延播出，所以停播一次。

;消暑篇
*2018年8月26號：由於播《#後生仔睇完港姐傾吓偈》，所以停播一次。
*2018年9月2號：由於《流行經典50年》調到呢個時段播，所以停播一次。
*2018年9月16號：由於播《家燕姐全民皆Friend 60年》，所以停播一次。
*2018年9月23號：由於《流行經典50年》又再調到呢個時段播，所以停播一次。

## 出面網頁
*大玩特玩 - 主頁 - tvb.com
*大玩特玩消暑篇 - 主頁 - tvb.com

## 電視節目變遷
1+1的深情

《**1+1的深情**》（，粵文意思：一加一嘅深情）係香港電視廣播有限公司嘅真人騷節目，《1+1的幸福》嘅兄弟作品，由田蕊妮主持，由2018年2月11號到4月29號香港時間逢禮拜日22:30到23:00喺翡翠台播。節目每集安排唔同藝人（包括袁文傑、江若琳、陳榮峻）為佢另一半炮製暖心嘅驚喜。

## 每集內容

## 節目調動
*2018年3月25號：由於播《2018 TVB影視展星勢》，所以停播一集。
*2018年4月15號：由於播《三個女人一個「因」》大結局，所以停播一次。

## 出面網頁
*1+1的深情 - 主頁 - tvb.com

## 電視節目變遷
東方海岸

**東方海岸**係澳門一個私人房屋，響澳門半島花地瑪堂區俾若翰街（沙梨頭北街）、筷子基巷、筷子基街。

## 意外
2018年2月10號，東方海岸地盤有雜物火燭事件，之後消防話，接報到場之後地盤工人已經自己將火救熄，地盤二十、廿一、廿五、廿六樓加埋有四層都有燒過嘅痕跡，消防認為火警起因有可疑，懷疑事件可能係地盤工人同判頭之間嘅糾紛引起，火警入面冇人受傷，事件交畀司法警察局跟進調查。

## 攷

類:澳門私人樓
粗勒草

**粗勒草**（；學名：**）係天南星科下面嘅一個屬，原產亞洲熱帶地區。

呢種植物好多時俾人當成年花噉擺。植株規律一般都係個葉比較大，出面深綠入面淺綠。

## 屬下品種
* 大葉萬年青

類:天南星科
美副將大馬路

**美副將大馬路**（），舊時叫**望廈大馬路**（），係澳門花地瑪堂區一條主要馬路，呢條路由鮑思高圓形地開始一路去到罅些喇提督大馬路為止。

## 背景
1925年，由澳門市政廳出版嘅《澳門街名壹覽表》入面，葡文名「」就係講緊葡萄牙軍人美士基打，而中文叫「美」就係攞粵語讀葡文嘅第一個音，而「副將（）」就係葡萄牙一種陸軍軍銜，即係而家嘅上校。

## 意外
2018月2月10號，一個七十四歲嘅阿婆話響美副將大馬路東方麗都對開嘅扶手電梯落地期間差唔多到地下到跌親，右手手掌同右膝頭哥擦傷。消防話傷者輕傷清醒，送去山頂醫院到治理。

## 交通
### 巴士

## 攷

類:澳門街道
IPhone X

**iPhone X**（名入面嘅X，英文發音係「ten」」）係蘋果公司智能電話iPhone系列嘅十週年紀念版，2017年11月開始賣。

## 參考資料
深夜美食團

《**深夜美食團**》（）係香港電視廣播有限公司嘅飲食節目，由崔建邦、張秀文、黃愷怡、張致恒、余思霆（第16集起）、李雯希（第1集嘉賓主持）、林希靈（嘉賓主持、第25集起）主持，由2018年2月11號開始香港時間逢禮拜日23:00到23:30喺翡翠台播。節目形式似舊時嘅《夜宵磨》，每集安排唔同藝人嘉賓一邊食一邊傾偈。

另外2018年5月13號係母親節，呢套節目準備咗1個鐘特別版《**深夜美食團 真的愛我媽**》（），喺22:30到23:30播。

## 每集內容
### 2018年

### 2019年

## 節目調動
;2018年
*2018年3月25號：由於播《TVB 2018影視展星勢》，所以停播一次。
*2018年4月15號：由於播《三個女人一個「因」》大結局，所以停播一次。
*2018年5月6號：由於播《走過森林和原野》，所以停播一次。
*2018年7月8號：由於當晚播《宮心計2深宮計》大結局，《冒險王衛斯理之藍血人》順延到呢個時段播，所以停播一次。
*2018年7月15號：由於播《使徒行者》，所以停播一次。
*2018年7月22號：由於播《big big channel大公司周年慶》，所以停播一次。
*2018年9月2號：由於《流行經典50年》調到呢個時段播，所以停播一次。
*2018年9月16號：由於播《家燕姐全民皆Friend 60年》，所以停播一次。
*2018年9月23號：由於《流行經典50年》又再調到呢個時段播，所以停播一次。
*2018年10月7號：由於播《大玩特玩 消暑篇》，所以停播一次。
*2018年10月14號：由於播電影《風暴》，所以停播一次。
*2018年10月21號：由於播電影《S風暴》，所以順延到23:15到23:45播。
*2018年11月4號：由於播電影《葉問3》，所以停播一次。
*2018年11月11號：由於播電影《西遊記之孫悟空三打白骨精》，所以停播一次。
*2018年11月25號：由於播《2018勁歌金曲優秀選第二回》，所以停播一次。
*2018年12月16號：由於播《萬千星輝慶功宴》，所以停播一次。
*2018年12月30號：由於播《2018娛樂繽FUN大派對》，所以停播一次。

;2019年
*2019年1月6號：由於播《軒仔與他的產地》，所以停播一次。
*2019年2月17號：由於播電影《失戀急讓》，所以停播一次。
*2019年3月24號：由於播《TVB影視展星勢2019》，所以停播一次。
*2019年3月31號：由於播《神奇百草遊》（第6集），所以停播一次。
*2019年4月14號：由於播《皓鑭傳》（第61-62集大結局），所以停播一次。
*2019年4月28號：由於播《全城躍動 第七屆全港運動會開幕典禮》，所以停播一次。

## 出面網頁
*深夜美食團 - 主頁 - tvb.com
*深夜美食團 真的愛我媽 - 主頁 - tvb.com

## 電視節目變遷
秀茂坪紀念公園

**秀茂坪紀念公園**（），係香港九龍觀塘區一座公園，喺翠屏道、曉光街同曉明街之間。公園係喺六一八雨災之後起嘅，紀念嗰次暴雨同山泥傾瀉而喪生嘅71名秀茂坪安置區香港市民。

## 鄰近
* 和樂邨
* 寶珮苑
* 曉麗苑
* 觀塘瑪利諾書院
* 香港專業教育學院觀塘分校
廣州太平洋電腦城

係中國廣東廣州一電腦城，1994年5月30號開業，位置喺天河區石牌，天河路560號（壬豐大廈附近）。

正因爲呢間嘢嘅出現而俾好多中國大陸啲人話「北有中關村，南有石牌村」嘅佳話。

## 史
間嘢喺1994年5月30號開業，期間凈開咗一期部份，而二期喺1997年11月15號先至開業，初期嗌過**廣州太平洋電腦城**個名。喺1995年12月8號，佢嘅科技電子交易俾國務院發展研究中心市場經濟研究所話做「中華人民共和國成立46年嚟最大嘅電腦交易市場」。到咗2005年11月，商場正式改名做**太平洋數碼廣場**。而裝機中心喺2007年9月成立，IT商城喺2009年9月成立。

2017年11月17號，商場方話佢嘅B場因合約喺2018年2月28號期滿，加上唔向業主續期而將二期部份全面結業，屆時留返A場嚟營業。

## 攷

類:廣州嘅電腦城
類:天河區
2018年大埔公路雙層巴士失事

**大埔公路雙層巴士失事**係一單2018年2月10號喺香港大埔公路近大埔尾發生嘅嚴重交通事故。一架九巴872線雙層巴士車速太快翻車，上層車頭扯爛，成個「大埔尾」巴士站都砸爛埋，造成19死65傷。呢單車禍係香港開埠以來死人第二多嘅車禍。

30歲男巴士司機陳浩明涉嫌「危險駕駛引致他人死亡」而畀差人當晚拉咗，11號被落案控告，13號提堂，申請保釋被拒而還押監房，等候案件喺4月10號再提堂。同年10月10號個司機被改控19項誤殺罪。2020年7月7號被判坐花廳14年兼夾成世停牌。

## 引發事件
事後，有跨黨派立法會議員話意外後第七日嘅2月17號（星期六）啱啱係年初二，係死難者嘅「頭七」，要求取消嗰晚嘅香港賀歲煙花匯演。行政長官林鄭月娥喺2月12號下晝宣佈，為咗哀悼遇難者同顧及社會大眾情緒，取消呢次煙花匯演。而取消煙花匯演一事獲得贊助機構其士國際集團有限公司支持同配合，慳咗嘅大概100萬港元，就捐畀死傷者家屬。

## 補救措拖
事後又重建巴士站。巴士站原本喺急彎位，重建後加分道，加防撞欄，以防有車直撞巴士站。巴士站亦加猛燈火，夜晚都睇得見。

## 註

## 參考資料
養魚

**養魚**（）係種水族飼養活動，廣義上就係「飼育魚類」，可以指養啲魚來做景，或者養喺空間中嘅裝置，作爲一種景觀。一般特點係養來造景嘅魚相比各類只係用來食肉嘅魚，通常個樣明顯靚好多，有觀賞價值。

養魚又有意思指古代中國傳落嘅養殖法，養啲傳統嘅、合理嘅魚（主要係淡水魚）。呢個養魚有個機制稱做「施肥混養」，喺而家嘅中華人民共和國仲有呢樣嘢，同養蠶業、稻作等農業兼營。

## 起源
養魚嘅歷史，喺殷商（前1600年左右～前1046年）遺蹟發掘嘅甲骨文字有記錄，可以追溯到紀元前1150年前（約3000年），當初係同養蠶兼營，蠶嘅蛹係唔要嘅，所以做飼料，餵畀鯉魚，做單養。呢個養殖技術作爲產業導入，可能係來自春秋戰國時代入仕越王勾踐嘅政治人范蠡，佢著有《養魚經》，係世界最古老嘅有關魚類養殖嘅著書。

養觀賞魚嘅趣味亦自古時就有，比如金魚一開始就養喺中國宋朝嘅宮廷，之後喺民衆中普遍流行。啲西方國家亦研究、飼育各類淡水觀賞魚，如、五彩神仙魚（）、各類屬嘅魚等等。之後呢啲品種嘅魚流入各國，喺人造環境中飼育發展，成功以繁殖形式生產。

而家水族館養嘅各類觀賞魚基本都唔係出處自一國，而係大多來自地球各處，透過入口渠道傳開。比如暹羅鬥魚源自泰國，七彩神仙魚嘅原鄉係喺南美啲淡水河，又或者各類龍魚，如金龍魚產自東南亞，銀龍魚產自巴西嘅雨林區域嘅河，而金魚產自中國，有啲金魚如長尾金魚、凸眼金魚都係經過人工篩選而畀人培育造出。

## 唐代嘅改良
到咗唐朝時代，個皇帝李淵佢嘅姓「李」同「鯉」係同音，所以「對鯉魚嘅冒瀆就係對皇帝嘅冒瀆」，鯉魚嘅養殖、捕獲、買賣、食等一律禁止。捕撈鯉魚者罰罪打三十仗，食嘅人則判死刑，係好嚴厲嘅禁令。

因爲呢個禁令，民衆要搵替代鯉魚嘅食用魚，注意到青鯇、鯇魚、大頭魚、白鰱（呢啲都係中國原產嘅鯉科野生種）。摸熟咗佢哋嘅特性後，培育單養嘅鯉魚，應用啲祕訣去改良，確立咗合理嘅方法，喺同一環境中同時飼育呢四種淡水魚。改良過之後，呢啲養魚技術廣泛流傳到各地，作爲取代鯉魚嘅食用魚，上述四種魚畀各階層接受。呢啲淡水魚係「四種最一般嘅魚」，所以稱做「四大家魚」。

另外，唐朝時代有喺草魚、青魚、黑鰱、白鰱之上加埋鯉魚做「五大家魚」，由於上述理由而禁止捕獲、烹煮鯉魚，所以將佢排除出外，做「四大家魚」。

File:Cyprinus carpio.jpeg|鯉魚
File:Ctenopharyngodon idella.jpg|草魚（鯇魚）
Image:Mylopharyngodon piceus.jpg|青魚（青鯇）
file:Hypophthalmichthys molitrix adult.jpg|白鰱
File:Tolstolobec pestrý.jpg|黑鰱（大頭魚）


## 養魚機制
養魚首先要將上述四種「四大家魚」嘅魚種（魚仔），放養入有可能成育嘅環境（池沼河川等生態系統）。放養後，唔會畀啲魚直接攝取嘅飼料，但會用收穫得嘅植物同屎尿畀佢（撒啲屎尿入池沼度，會生養起浮游生物；魚苗放養會同稻作兼業，呢樣會因環境、地域而異）。喺呢個環境中，因爲唔同魚嘅食性同食物鏈嘅結果，會如下噉展開：
#草魚喜好植物，會攝取水草同水邊植物。
#草魚嘅排泄物會由淡水卷貝類嘅田螺等來食。
#青魚會以田螺等底棲生物爲食。
#加埋啲食淨嘅嘢，以屎尿爲肥料，誘使浮游植物繁殖。
#呢啲浮游植物又再誘使浮游動物繁殖。
#白鰱食浮游植物，黑鰱食浮游動物。

## 養觀賞魚嘅風潮

由於觀賞魚喺好多國家普遍流行，幾多家庭會養觀賞魚來裝飾。由於噉，形成咗各類養殖場來生產觀賞魚，之外仲有幾多養魚俱樂部成立，啲俱樂部嘅成員都係啲好鍾意養魚嘅人，佢哋睇呢啲係人生中嘅清雅樂趣，加入俱樂部，可以交換見識，又可以買賣或者交換啲貴價魚。

## 睇埋
*淡水觀賞魚一覽
*寵物
*觀賞鳥
*寵物狗
*寵物貓
*寵物鼠
*觀賞鷄

## 出面網頁

*

類:中華飲食
養魚村

**養魚村**（）係中國村名，可以係：
*吉林省吉林市蛟河嘅村，請睇《新站鎮》
*重慶璧山區嘅村，請睇《璧泉街道》
長沙灣遊樂場

**長沙灣遊樂場**（）係香港一個公眾遊樂場，由康樂及文化事務署管理，位置喺九龍長沙灣道四百二十五號，港鐵長沙灣站B出口，附近有幸福邨、長沙灣邨、元州邨同星匯居等。

行政上歸深水埗區。設施有硬地球場、籃球場、排球場，以及七人足球場。

長沙灣遊樂場嘅球場，經常會有好多非球賽嘅用途，包括年宵市場同香港電腦節
等。

## 設施
* 硬地足球場
* 籃球場
* 排球場
* 兒童遊樂場
* 滾軸溜冰場

## 公共交通
**交通路線一覽**
; 港鐵
* █荃灣綫：長沙灣站B出口
; 巴士

; 專線小巴



## 註
詹朗林

**詹朗林**（**Jacky Jim**，，綽號**JJ**）係香港電視主持人，曾經做過now TV主持人，又係香港金融機構高層。佢曾經係ViuTV合約藝人，2021年11月開始變返自由身。

## 簡歷
詹朗林2004年喺英國嘅大學畢業，返香港從事金融行業。2012年佢機緣巧合下臨時做咗一個籌款活動司儀嘅替工，畀現場一位now TV監製覺得有潛質，搵佢做兼職電視節目主持，因為表現好，逐漸變成全職，但仍然有兼顧做金融方面嘅工作。2016年免費電視ViuTV開台，佢亦開始參與ViuTV嘅節目。

## 演出
### 電視節目（ViuTV）
*2017年：《雙商》第6集演出
*2017年：《熟女在野》主持
*2017年：《interviu》第82集主持
*2018年：《職場特工》第7-10集主持
*2018年：《區區有樂》主持
*2018年：《港隊練習生》主持
*2018年：《新世紀潮爆老友》主持
*2018年：《Good Night Show 全民星戰》參賽者
*2018年：《Good Night Show 廣告女皇》製片
*2019年：《玩轉腦友記》主持
*2019年：《晚吹-總有一瓣喺左近》第79集起主持
*2019年：《樂齡日記》主持
*2019年：《十五分鐘熱度 Plus》：《Interviu》—《依個老細真抵_》環節主持
*2019年：《週日慶功宴》主持
*2019年：《未來教室》主持
*2019年：《藝術團睇》主持
*2020年：《鼠年行運要點相》第2集嘉賓
*2020年：《踢館》主持
*2022年：《你是我的後援會》第13集嘉賓
*2023年：《Auntie妳好》第44集嘉賓

### 電視劇（ViuTV）
*2019年：《黑市—黃牛》 飾演 良
*2022年：《冥冥之中》飾 成旭
*2024年：《飛黃騰達》飾 林公子

### 電視節目（now TV）
*《102觀星總部》主播

## 參考
順利紀律部隊宿舍

**順利紀律部隊宿舍**（起緊嗰時叫做**利安道紀律部隊宿舍**；）喺香港九龍四順利安道32號，由王歐陽建築師事務所設計，喺1997年開始起，用咗3年幾時間落成。呢間宿舍由基座商場──利安商場、停車場同7幢8座樓宇組織而成（第4座同第5座相連），包含約2,000個住宅單位，係香港政府宿舍中戶數最多嘅建築群；每座有37層，每層8個單位（A至H）。宿舍面向香港扶幼會盛德中心學校，利安道旁有順利消防局、順利邨公園、佐敦谷公園、同。

順利紀律部隊宿舍嘅前身係順利臨時房屋區西面大部份嘅地方，整座宿舍被利安道同新清水灣道所包圍。

## 教育設施
; 附近有數間中小學及幼稚園
*晶晶幼稚園(順利分校)（附設於商場內）
*（利安里2號）
*（利安里6號）
*順利天主教中學（順緻苑順緻街7號）
*（順緻苑順緻街9號）
*中華基督教會基順學校（利恒樓側）
*香港扶幼會盛德中心學校（利安里2號A）
*保良局李筱參托兒中心（順利社區中心6樓）

## 康體設施

*佐敦谷公園
*順利邨遊樂場
*順利邨體育館
*順利邨公園

## 教會
*天主敎（順利天主教中學內）

## 交通
住戶可以用多條巴士同專線小巴路線，去香港各區；亦有4條巴士線喺返回順利邨或順天邨時，繞經宿舍外面嘅利安道，方便居民出入。宿舍本身有一定嘅人口需求，所以亦有一條54S專線小巴路線，由宿舍前往黃大仙睦鄰街（循環線），方便居民前往黃大仙同鑽石山一帶。宿舍亦提供大量停車位畀住客用。
沙太公路

**沙太公路**（，廣東省公路代碼：**S115**）係中國廣東廣州連接天河區同白雲區嘅南北走向公路。南邊從天河區沙河嘅興華路開始，一直去到北邊白雲區太和大源村嘅金盤嶺隧道為止。

喺115省道嘅公里牌標記係從K0～K7之間。

## 敘述
全長7公里，闊24～36米，雙向4～6車道，馬路南闊北窄。

## 史
呢條馬路初期時係廣從公路嘅一部分，條路從沙河嘅沙和路（而家係廣州大道北一部分）近天平架嗰邊開始，去到金盤嶺隧道南入口。後嚟廣從公路喺1995年改行到永泰之後，呢條路亦改名做「沙太公路」重縮短到興華路口。而公路代碼直到2004年規範道路代碼嗰時先至安上去嘅。

而沙太中、南兩橛原先係雙向4車道嘅馬路，後嚟喺2008年底搞京溪村周邊路網時先至整闊成雙向6車道嘅馬路。

## 經過嘅道路
條路順序南到北排，**加粗**嘅字係主幹道：
* 興華路
* ***'（橋頂經過，冇連埋一齊）
* 銀燕路
* [[怡新路]]
* [[廣華路 (廣州)|廣華路]]
* [[元崗路]]
* [[京溪路]]、[[元崗橫路]]
* [[麒麟路 (廣州)|麒麟南路]]
* [[麒麟路 (廣州)|麒麟北路]]
* [[同和中成路]]
* [[同和犀牛路|同和犀牛南路]]
* [[同和犀牛路|同和犀牛路]]
* [[金湖路 (廣州)|金湖路]]
* [[同寶路 (廣州)|同寶路]]
* ***'（橋頂經過，冇連埋一齊）
*
羅爾德·達爾

**羅爾德·達爾**（，）係英國兒童文學作家、劇作家同短篇小說作家，早年做過英國皇家空軍飛行員同駐外情報官。

## 作品
* 《查爾同朱古力工廠》（Charlie and the Chocolate Factory，1964年）
* 《魔指》（The Magic Finger）
* 《占士同大桃》（James & the Giant Peach）
* 《友善嘅大巨人》（The Big Friendly Giant）
* 《女巫》（The Witches）

## 攷

## 出面網頁

*  
* Roald Dahl's Marvellous Children's Charity 
* The Roald Dahl Museum and Story Centre | Great Missenden, Bucks 
* Roald Dahl Fans – Fan site for author Roald Dahl (1916-1990) 
* Roald Dahl, writer with a connection to Wales (Cardiff) 
*  
* Roald Dahl 
* 1975年挪威廣播公司以挪威語無線電話訪問羅爾德·達爾

類:英國作家
類:威爾斯人
東大門站

（）係大韓民國首爾嘅一個鐵路站，屬首都圈電鐵1號綫同4號綫，1974年啟用。車站附近就係東大門市場。

## 車站佈局
臺北站

**臺北車站**係臺灣臺北市中正區嘅一個鐵路站，集合臺鐵、臺灣高鐵、臺北捷運同桃園捷運；周邊有臺北轉運站、國光客運臺北車站等公車站。臺北車站喺臺北捷運路網嘅地理中心，喺1891年開張以嚟唔單只係臺北都會區同北臺灣最重要嘅公共交通樞紐，亦都係全臺灣運量最大嘅鐵路車站，每日進出人數至少52萬，長期係台鐵所有車站總運量嘅第一位，總共使用人數全世界排第25名，排喺日本（第1～23名）同埋法國巴黎北站（第24名）後面。

臺北車站由於一開始提供火車（臺鐵）服務，所以又俗稱「**臺北火車站**」，簡稱「**北車**」。臺語係「**臺北火車頭**」（臺灣話：臺北火車頭，臺羅：Tâi-pak Hué-tshia-thâu）或者「**臺北車頭**」（臺灣話：臺北車頭，臺羅：Tâi-pak Tshia-thâu），捷運上嘅廣播為「**台北車站**」（臺灣話：臺北車站，臺羅：Tâi-pak Tshia-tsām）。

### 車站構造
車站主體分為地面6層同地下4層，長149公尺、寬110公尺；1樓大廳東、西、南、北各有三個出入口，2樓係微風臺北車站美食街，3樓以上嘅樓層係臺灣鐵路管理局本部辦公室。地下1樓係穿堂層，北邊透過中山地下街同臺北地下街連接京站時尚廣場、機場捷運站同臺北轉運站；南邊連接誠品站前店。臺鐵、高鐵月台層喺地下2樓，總共有4個島式月台、9條路軌；原本全部由臺鐵使用，之後其中兩個月台、4條路軌轉俾高鐵用。臺北車站同附近嘅善導寺站、台大醫院站，同埋中正紀念堂站都設計做民防車站，費時俾空襲同埋炸彈破壞。

地下3樓係臺北捷運板南線嘅車站、地下4樓係淡水信義線嘅車站，兩條線4個月台都安裝咗半高式月台閘門。地下2樓係車站出入口同埋兩條線之間嘅轉車大堂；地下1樓通去站入面嘅地下商場，有8個出入口。出口M6通去壽德大樓和億公司HOYII北車站美食商場同臺北凱撒大飯店Metro A8地下美食街；西邊通去站前地下街、誠品站前店。

由於臺北車站龐大又複雜嘅站體結構喺台灣好罕見，所以俾人講笑叫做「全台最大迷宮」，臺鐵甚至因為咁而整咗個導航App。

### 車站樓層

※備註：

# 地下一樓總共有12個廁所，其中兩個由一樓出入，4個喺付費區入面（高鐵臺鐵各兩個），1個由第四月台搭𨋢出入（傷殘人士廁所）。
# 地下三樓嘅臺北捷運淡水信義線穿堂部分同地下四樓嘅臺北捷運淡水信義線月臺同臺鐵站體同時開工。

### 車站出口
#### 高鐵、臺鐵車站出口
高鐵、臺鐵車站每面都有三個出入口，其中東二門同埋西二門可以去臺鐵總局，一般旅客唔去得。除咗去演藝廳或者二樓搭𨋢之外都唔開放。以下係相對位置圖：

#### 臺北捷運車站出口
喺捷運臺北車站範圍入面（包括臺北車站地下商場）嘅出口用英文字母「M」字區分（Metro嘅字頭）。M1、M2出口喺淡水線月台北邊，M3、M7、M8出口喺南港線月台東邊，M4、M5、M6出口喺南港線月台西邊。M2、M4、M8出口可以搭𨋢。

註：站前地下街新開嗰陣，曾經將站前地下街嘅5號出口（宜家嘅 Z2出口）編去捷運站9號出口（嗰陣時未用英文字母，M1-M8出口即係以前嘅1-8號出口）。

捷運嘅出口分四次開，而唔係同一時間開始用。喺臺北車站未通車之前，M1、M2出口已經同中山地下街同一時間啟用；同捷運站同一時間啟用嘅係M3出口、M4出口、M7出口；通車冇耐，M6出口先至開，一開始通去壽德大樓，之後通埋凱撒飯店；M8出口後嚟先開始用；M5出口因為站前廣場同地下街工程嘅影響最尾先開，之後站前廣場嘅地下街都開埋。
東涌小炮台

**東涌小炮台**（）係香港以前嘅一個炮台陣地，喺新界離島區大嶼山東涌碼頭左近，喺1983年被評為香港法定古蹟。喺舊時，東涌小炮台同東涌炮台係互相呼應，更同屯門隔岸相對，把守住大嶼山嘅北岸，保衛珠江口岸一帶，不過赤鱲角喺1990年起咗香港國際機場之後，呢座炮台已經好難同屯門直接相對。

小炮台喺清嘉慶廿二年（1817年）起，牆身用花崗岩砌成，有兩座砲台，重有7間兵房同1間火藥局，但而家就剩番一幅護牆。

## 出面網頁
* 古物古蹟辦事處：東涌小炮台
金邊虎尾蘭

（學名：**）係龍舌蘭科虎尾蘭屬嘅長年生常綠草本植物，原產地喺南美洲西邊嘅阿塔卡瑪沙漠地區。

## 樣
植株有橫走根狀莖。葉基生，多數都係1～2嚿，亦有3～6嚿成拃嘅，直立，硬革質兼扁平，長條披針形，長3～7dm，最長有1.2m，闊3～5cm，最闊有8cm，有綠白同墨綠相間嘅橫帶斑紋，但邊緣綠色，向下逐漸越嚟越窄，柄有槽。花屬總狀花序，葶高3～8dm，基位淡啡，有膜質鞘；花瓣淡綠到白，簇生，每次開3～8隻；花梗長5～8mm，關節位喺中間；花被長16～28mm，管同裂片嘅長度差唔多；每年11～12月開花。果屬漿果，直徑約7～8mm。

## 用途
呢種植物多數攞嚟做觀景植物、綠籬植物同盆景。

## 相

## 出面網頁
* 
* 金邊虎尾蘭 嘉義市私立大同高級商業職業學校
* 3106-金邊虎尾蘭 柴娃娃植物網
* 金边虎尾兰Sansevieria trifasciata ‘Laurentii’ 花卉图片信息网

類:虎尾蘭屬
類:四季常綠植物
類:草本植物
類:沙漠植物
類:觀葉植物
類:綠籬植物
金錢樹

**金錢樹**（；學名：**'），又嗌**雪鐵芋'''（），係天南星科下面一個屬，亦係雪鐵芋屬嘅唯一長年生常綠草本植物，更加係好少見到嘅帶地下塊莖嘅觀葉植物。原產非洲東邊雨量比較少嘅熱帶草原氣候地區。

呢種植物喺華人界入面，有「招財進寶，榮華富貴」噉解。

## 樣
植株高5～8dm，地下有好大嚿塊狀莖，直徑5～8cm。不定芽從塊莖發展成大型複葉，細葉成肉質樣，有短而細嘅柄，濃綠。葉屬羽狀複葉，喺塊狀莖頂生；葉軸面大，細葉對生或近對生，一般生喺葉軸上邊。花屬佛焰花序或肉穗花序，花蕾綠，花序比較短。

## 用途
植株一般攞嚟做觀葉植物同埋盆景、綠籬植物。

## 連出去
* 雪铁芋 CFH
* 雪鐵芋又叫金錢樹室內觀葉植物，有凈化空氣之用，又有龍鳳木之稱 每日頭條
* 家居风水金钱树的摆放、作用及养护方法 美國神婆
* Zamioculcas zamiifolia

類:天南星科
類:四季常綠植物
類:草本植物
類:觀葉植物
類:綠籬植物
岑村機場

**岑村機場**（）係中國廣東廣州一機場，民國卅四年（1945年）初由日軍強霸民田而起，位置喺天河區岑村嘅岑村新南街一帶。家下佢凈限軍事同警務用途，平時唔對外開放。

## 史
間嘢喺民國卅四年（1945年）初，由日軍強霸民間耕作用地而起。日軍主要整呢間機場嘅目的係保護嗰時嘅天河機場，加上要整蠱兼引走盟軍。日軍喺保護天河機場嗰時，試過用木同鋅鐵合金嚟整咗同外觀差唔多樣嘅堅飛機噉嘅流飛機，等流嘢俾盟軍猛咁炸。

1945年8月15號，因日軍投降，機場亦交畀國民政府空軍嚟用住。1949年10月14號之後畀咗廣州軍區，隨後轉畀廣州空軍嚟做軍用訓練用途。香港部隊航空兵曾經喺1997年試過攞岑村機場做直升機駐防用途。2002年8月28號因廣東省公安廳警務飛行隊成立，機場亦變成直升機訓練基地。

2003年8月1號，廣州軍區空軍部、廣州市委宣傳部、廣州電視台、中國中央電視台一齊整嘅《我愛祖國的藍天——中國空軍女飛行員慶「八一」聯歡演唱會》試過喺呢間機場入面辦過。座落喺湖南益陽嘅花鼓戲藝術團試過喺2010年12月21號晚黑，喺呢間機場嘅大禮堂搞過文藝匯演。

2013年6月22號，廣州國際金融城喺舊時珠江紙廠嚿地皮正式開搞。因爲開搞時，機場重未搬走而影響佢哋嘅軍機航線升降，令金融城地皮一度限制喺120m嘅高度以內。雖然廣州市發改委都有提過呢間機場嘅搬遷方案，但因為工作關係比較複雜同協調難度大而一直冇嗮下文。

## 註同攷
;註

;攷

類:中華人民共和國機場
類:天河區交通建築
類:廣州軍區
蘇斯博士

**蘇斯博士**（，）係美國作家同漫畫家，以細路繪畫書本（繪本）最出名。蘇斯博士係筆名，佢原名係。

## 生平
佢喺達特茅斯學院試過因為飲酒被罰，攞到學士學位後，去到英國牛津大學攞到英國文學博士。佢喺牛津嘅先生建議佢去創作而唔係去教學。

## 作品
蘇斯博士嘅作品以細路繪本為主，而且每部作品都有押韻。

A Cat in a hat

Green Eggs and Ham
 
The Lorax

## 榮譽
# Princeton honorary degree
# Two Oscars

## 攷

## 出面網頁

* Dr. Seuss | Seussville.com 
* Dr. Seuss biography on Lambiek Comiclopedia
* Dr. Seuss Went to War: A Catalog of Political Cartoons by Dr. Seuss
* The Advertising Artwork of Dr. Seuss
* The Register of Dr. Seuss Collection UC San Diego
* 
* Dr. Seuss / Theodor Geisel artwork can be viewed at American Art Archives web site
* 
* A Tale of Two Cartoonists, Hugh Turley, Hyattsville Life and Times, April 2009

類:美國詩人
類:普立茲獎得主
類:癌死者
霸王鞭

**霸王鞭**（；學名：**'），廣西白話嗌**龍骨樹'''（），係大戟科大戟屬嘅常綠肉質灌木或喬木仔，原產印度，而家喺印度、亞洲熱帶地區同中國廣東、廣西、雲南地區可以搵到。

## 樣
樖嘢高3～5m，最高有8m到；直徑5～7cm，上邊多分枝；有三條棱脊，薄兼凸出，高1～2cm，厚3～5mm，邊緣有明顯嘅三角形齒，每齒之間有約1cm嘅罅。梗多數係四面體，亦有時出現五面體個樣，入面有好多乳汁響度；髓四面體兼糠質。葉互生，一般生喺齒尖，少而疏，多數生喺嫩枝頂，樣似倒立嘅蛋形或橢圓，長2～5cm，闊1～2cm，全緣兼兩邊冇毛；葉脈唔明顯兼肉質；葉柄超短；托葉似刺，長2～5mm，宿存。花單生，一般生喺葉杈，基部有2～3mm嘅短柄；總苞似闊鐘噉，高約3mm，直徑約5mm，邊緣5裂，似半圓，邊緣有齒仔。花公比較多，花乸得1隻咁少；其中花公嘅苞片似絲，花乸好多時伸出總苞出面兼花柄好長。子房樣近似四面體同揼扁咗嘅波噉，光滑兼冇毛，柄基部有3嚿退化咗嘅花被片；花柱有三條。果屬蒴果，樣近似四面體同揼扁咗嘅波噉，長34～40dmm，直徑4～5mm，熟咗之後識分身成3隻。籽近似波形，啡黃，長同直徑都係2mm到，平滑。每年好多時都有花開同結果。

## 用途

植株多數用嚟做盆景同埋綠籬植物。雖然成樖嘢可以做藥，有散瘀消炎同清熱解毒嘅功效。但係佢嘅乳汁有毒，唔食得。

## 連出去

* 霸王鞭 中醫世家
* 霸王鞭 認識植物
* 霸王鞭 太平洋家居网
* 火殃勒的功效與作用 健康猴
* 火殃勒的功效与作用 果蔬百科
* 火殃勒(中药材植物名:火殃勒)(植物科目:大戟科) 中药大全

類:大戟屬
類:四季常綠植物
類:灌木
類:喬木
類:肉質植物
類:觀葉植物
類:藥用植物
類:有毒植物
類:綠籬植物
世界文化理事會

**世界文化理事會**（；簡稱：**WCC**）係一個國際組織，1981年成立，總部喺墨西哥墨西哥城。目標係促進人類之間嘅文化價值、友好同博愛精神。自1984年起，世界文化理事會每年都會舉辦頒獎典禮，頒發愛因斯坦世界科學獎、華斯孔賽洛斯（José Vasconcelos）世界教育獎以及達文西世界藝術獎，以表揚傑出嘅科學家、教育家同埋藝術家對人類文化所作出嘅積極貢獻。理事會成員包括幾位諾貝爾獎得主。

## 創立成員
世界文化理事會嘅創立成員來自124位不同範疇嘅傑出人士，當中包括有藝術、生物、化學、物理、醫學、心理學、神經科學、天文學、海洋學、天體物理學、人類學同動物學等。當中唔少成員更攞過享負盛名嘅國際獎項，包括有諾貝爾獎、美國國家科學獎章、科普利獎章、英國皇家獎章、愛因斯坦獎、拉斯克獎同費米獎等。另外，有啲始創成員係英國皇家學會嘅院士或外籍院士、美國物理學會院士同瑞典皇家科學院院士。

## 參考

## 出面網頁
* 世界文化理事會
鄧楨

**鄧楨**（又名**鄧國楨**，）係香港終審法院非常任法官，做過高等法院上訴庭副庭長、上訴庭同原訟法庭法官等職。2012年3月28號，香港特別行政區行政長官曾蔭權任命佢做終審法院常任法官，接替退休、轉任非常任法官嘅包致金。2012年10月25號就職，至2018年10月轉任為非常任法官。

## 早年生活
鄧楨1947年喺上海出世。留學英國，1969年攞到伯明翰大學法學士學位。

## 事業
### 執業生涯
鄧楨1969年喺格雷律師學院攞咗大律師資格。1970年喺香港攞大律師資格。1984年、1986年再喺澳州維多利亞省同美國紐約州攞埋大律師執業資格。1986年獲委任御用大律師。1992年，新加坡認可佢做大律師。

## 屋企
鄧楨已婚，老婆係大律師林勁思，有兩個仔。阿媽鄧凌婉婷喺2006年過世，享年87歲。佢妹鄧小婷，老公係前高等法院上訴庭副庭長、2017年香港特別行政區行政長官選舉參選人胡國興。

## 個人榮譽
* 太平紳士（1986年）
* 銀紫荊星章（2004年）
* 大紫荊勳章（2018年）

## 攷

## 出面網頁
* 

類:伯明翰大學舊生
現代名牌折扣購物中心金浦店

**現代名牌折扣購物中心金浦店**（**Hyundai Premium Outlets**）係現代百貨開嘅第一間名牌，位於南韓京畿道金浦，離金浦國際機場7千米，離仁川國際機場40千米，離首爾火車站約莫半個鐘頭車程，2015年2月27號開幕。面積達15萬平方米，賣場面積約莫11,715坪，分東舖同西舖，有239間品牌專賣舖，有美食廣場同空中花園，花園達5千平方米，以自然為主題，重有旋轉木馬同遊樂場，啱澌一家大細。

## 地址
京畿道金浦市高村邑Ara陸路152街100

## 出面網頁
* 
* 現代名牌折扣購物中心金浦店(현대 프리미엄아울렛 김포점) < 購物景點查詢 < 購物與美食 < 韓國觀光公社 
* 首爾新開outlet 二百間名店掃平貨｜壹週Plus 

類:京畿道
類:商場
麥旋風

**麥旋風**係一隻雪糕甜品，主要由呍呢嗱軟雪糕同配料攪勻整出嚟，喺麥當勞有得賣。

舊時喺香港嘅麥旋風有三隻味：咖啡、聰明豆同oreo曲奇味，不過2010年代頭開始得返oreo一隻味，但係偶然亦會有限時推廣嘅味，譬如D24榴槤味。

當中喺唔同嘅地方就有唔同嘅味，好似喺英國同澳洲就有吉百利朱古力條味，同埋迷你M&M味，星加坡就有D24榴槤味賣。

## 攷
泰坦

**泰坦**（）係希臘神話嘅神族，第一代有6個男神同6個女神，全部由烏拉諾斯同蓋亞生。

## 睇埋
*巨人
*拿非利人
尤諾斯

**尤諾斯**係希臘神話嘅神，同蓋亞生咗第一代12位泰坦神。天王星嘅歐洲文名好多係用佢個名。
格羅諾斯

**格羅諾斯**（古希臘文：Κρόνος；拉丁文：Kronos，英文：Cronus，台灣譯**克洛諾斯**、大陸譯**克羅洛斯**）係希臘神話嘅神，亦係第一代泰坦神嘅領袖兼最後生嗰位，由烏拉諾斯同蓋亞生。

## 經歷
格羅諾斯係天空之神烏拉諾斯同埋大地女神蓋亞最細個仔。

後嚟因為烏拉諾斯覺得自己其中六個仔女（即三個獨眼巨人同埋三個百臂巨人）生得太樣衰，所以佢將呢六個仔女全部打入塔爾塔羅斯（即係地獄）。呢六個仔女響個度過得好辛苦，做人阿媽嘅蓋亞唔忍心睇到咁樣，所以佢要求其他仔女出面作反，但係差唔多全部仔女都唔夠膽做，淨係得最細嘅格羅諾斯夠膽。於是蓋亞將一把鐮刀畀咗佢，當烏拉諾斯同蓋亞同床嘅時候，格羅諾斯用鐮刀將老豆個條陰莖砍咗落嚟，拋入海入面，而烏拉諾斯之後走咗去天空上面一去不回。臨走之前，佢對克洛諾斯落咗一個詛咒，而呢個詛咒就係第日嘅阿特拉斯要頂住個天。

後嚟格羅諾斯結婚生仔，但係佢又驚佢啲仔女第日會取代自己個位，所以佢食嗮啲仔女落肚。老婆蕾亞唔忍心再畀格羅諾斯食嗮啲仔女，所以響第六個仔出世之後用石頭調包，所以呢個仔就生存到落嚟，而呢個仔就係宙斯。宙斯大個仔之後，由老豆個肚入面救返之前畀佢食咗嘅大佬同埋家姐，所以佢哋聯埋一齊打老豆。

十年之後，宙斯同埋大佬家姐響蓋亞、百臂巨人幫助底下，終於打低咗格羅諾斯，之後佢將格羅諾斯封咗入塔爾塔羅斯，但係唔知點解，後嚟格羅諾斯竟然走咗佬。

## 屋企
第一任：阿芙蘿迪蒂

* 大仔：波托斯

第二任：菲蕾拉

* 二仔：奇倫

第三任：蕾亞

* 大女：希式鐵
* 三仔：得茉忒薾
* 四仔：黑帝斯
* 二女：希拉
* 五仔：波塞冬
* 細仔：宙斯
大埔七約

**大埔七約**係香港大埔區裏面嘅七條村落（地區），分別係泰亨約、林村約、翕和約、集和約（即沙羅洞）、樟樹灘約、汀角約、粉嶺約，全部都係非鄧姓嘅村落。

喺清嘉慶期間，大埔以北嘅泰亨村文氏計劃喺「大步墟」起樓同埋開舖頭，但係受到大埔頭鄧氏家族嘅強烈反對。光緒十八年 (1892年)，新安知縣就裁定「大步墟」係鄧氏嘅稅地，其他嘅氏族唔可以喺度起舖，而且更立碑喺天后廟裏面。

以文氏為阿頭嘅七約，同年就喺「大步墟」（大埔舊墟）嘅對岸成立咗「太和市」（大埔新墟）。同時間「大埔七約鄉公所」亦正式成立，鄉公所辦公嘅地方就喺富善街裏面嘅文武廟。為咗方便鄉民往返林村河兩岸，七約喺1896年重修由「太和市」去林村河北岸嘅「廣福橋」。之後九廣鐵路英段喺「太和市」起個大埔墟火車站，太和市嘅發展就大大超越「大步墟」。

## 出面網頁
* 大埔區簡史

類:大埔區
金浦

**金浦**（）係南韓京畿道西北部一個城市，面積276.6平方公里，2013年6月人口約莫30萬。

## 政區
* 通津邑（통진읍）
* 高村面（고촌면）
* 陽村面（양촌면）
* 大串面（대곶면）
* 月串面（월곶면）
* 霞城面（하성면）
* 金浦1洞（김포1동）
* 金浦2洞（김포2동）
* 沙隅洞（사우동）
* 豊舞洞（풍무동）

## 交通
金浦國際機場本來喺爾個城，後來劃歸首爾特別市江西區，但係機場個名冇變。

## 出面網頁

* 

類:南韓城市
普羅米修斯

**普羅米修斯**係希臘神話嘅神，亦係第二代泰坦神其中一位，由伊阿珀托斯同泰美斯生。
伊阿珀托斯

**伊阿珀托斯**係希臘神話嘅神，亦係第一代泰坦神其中一位，由烏拉諾斯同蓋亞生。佢生咗4位第二代泰坦神：普羅米修斯、厄庇墨透斯、墨諾提俄斯同阿特拉斯。
鵝掌藤

**鵝掌藤**（；學名：**）係五加科鵝掌柴屬嘅常綠藤狀灌木，喺中國嘅廣東、廣西、臺灣先至搵到。

## 樣
葉柄仔細。花屬圓錐花序，白，頂生；每年7月開花。果屬漿果，樣似蛋；每年8月結果。

## 適應環境
植株鍾意暖而濕嘅地方生，雖然佢黑麻麻同凍冰冰天氣，但唔發大水或乾旱天氣或有強光地方。用地pH值限喺5.5～6.5之間嘅微酸性泥地先至得。

## 用途
植株可以用嚟搞室內盆栽同花壇植被、行道樹用途。佢嘅梗同葉可以做藥，有袪風除濕同活血止痛嘅功效。

## 連出去
* 鵝掌藤 認識植物
* 鵝掌藤 鳳陽國小植栽網

類:鵝掌柴屬
類:四季常綠植物
類:灌木
類:觀葉植物
類:藥用植物
類:行道樹